Wealth tax tips,30 ലക്ഷത്തിന് മുകളിലുള്ള സമ്പത്തിന് വെല്‍ത്ത് ടാക്‌സ് -Income Tax, Mathrubhumi Business\n30 ലക്ഷത്തിന് മുകളിലുള്ള സമ്പത്തിന് വെല്‍ത്ത് ടാക്‌സ്\nഇന്‍കം ടാക്‌സില് നിന്നും വ്യത്യസ്തമാണ് വെല്‍ത്ത് ടാക്‌സ്. പക്ഷെ ഇതിന്റെ പരിധിയില് വരുന്നവര് വളരെ കുറവാണ്. ആരൊക്കെയാണ് വെല്‍ത്ത് ടാക്‌സ് നല്‍കേണ്ടത് ?\n30 ലക്ഷം രൂപയ്ക്ക് മുകളില് നികുതിവിധേയ സമ്പാദ്യമുള്ളവര്‍ക്കാണ് വെല്‍ത്ത് ടാക്‌സ് അടയ്‌ക്കേണ്ടത്. ഇന്ത്യയില് താമസിക്കുന്ന പൗരന്‍മാര്‍ക്ക് ലോകത്തെവിടെയുള്ള സമ്പാദ്യങ്ങള്‍ക്കും വെല്‍ത്ത് ടാക്‌സ് നല്‍കേണ്ടതുണ്ട്. അതേസമയം, വിദേശ ഇന്ത്യക്കാരന് ഇന്ത്യയിലെ സമ്പാദ്യത്തിന് മാത്രം വെല്‍ത്ത് ടാക്‌സ് നല്‍കിയാല് മതിയാവും. വിദേശ ഇന്ത്യക്കാര് ഇന്ത്യയിലേക്ക് മടങ്ങി വരുന്ന അവസരത്തില് വെല്‍ത്ത് ടാക്‌സ് ഇനത്തില് ഇളവ് അനുവദിച്ചിട്ടുണ്ട്. മടങ്ങി വരുന്ന തീയതിയുടെ ഒരു വര്‍ഷം മുമ്പ് വാങ്ങിയതോ നിക്ഷേപിച്ചതോ ആയ ആസ്തികള്‍ക്ക് മടങ്ങിയെത്തിയ തീയതി മുതല് ഏഴ് വര്‍ഷം വരെ വെല്‍ത്ത് ടാക്‌സ് നല്‍കേണ്ടതില്ല. ഏതെല്ലാം ആസ്തികള്‍ക്ക് വെല്‍ത്ത് ടാക്‌സ് ബാധകമാണ്? പൊതുവെ വ്യക്തിഗതവും നിഷ്‌ക്രിയവുമായ ആസ്തികള്‍ക്കാണ് വെല്‍ത്ത് ടാക്‌സ് ഈടാക്കുന്നത്. ഒന്നിലധികം വീടുള്ളവര് (അധികമുള്ള വീട് വാടകയ്ക്ക് നല്‍കിയിട്ടില്ലെങ്കില്) വെല്‍ത്ത് ടാക്‌സ് നല്‍കേണ്ടതുണ്ട്.\nആഭരണങ്ങള്, യോട്ടുകള് (ഉല്ലാസ നൗക), സ്വകാര്യ ആവശ്യത്തിനായി ഉപയോഗിക്കുന്ന വിമാനങ്ങള് എന്നുവേണ്ട 50,000 രൂപയ്ക്ക് മുകളിലുള്ള തുകയ്ക്കും വെല്‍ത്ത് ടാക്‌സ് ഈടാക്കാവുന്നതാണ്. നിയമപരമായി നിര്‍മാണം സാധ്യമായ ഭൂമിക്കും വെല്‍ത്ത് ടാക്‌സ് ബാധകമാണ്. അതേസമയം, ബിസിനസിനായി ഉപയോഗിക്കുന്ന ആസ്തികള്‍ക്കും ഓഹരി നിക്ഷേപങ്ങള്‍ക്കും വാടകയ്ക്ക് കൊടുത്ത ആസ്തികള്‍ക്കും വെല്‍ത്ത് ടാക്‌സ് നല്‍കേണ്ടതില്ല. അതേസമയം, ബിസിനസിനായി ഉപയോഗിക്കുന്ന കാറുകള്‍ക്ക്് വെല്‍ത്ത് ടാക്‌സ് നല്‍കണം.\nഒന്നിലധികമുള്ള വീടുകള് വാടകയ്ക്ക് കൊടുത്തിട്ടുള്ളവയല്ലെങ്കില് വെല്‍ത്ത് ടാക്‌സിന് വിധേയമാണെന്നത് ഓര്‍ക്കണം. അതുകൊണ്ട് തന്നെ ഒന്നിലധികം വീടുകളുള്ളവര്‍ക്ക് അധികമുള്ള വീടുകള് വാടകയ്ക്ക് കൊടുക്കുക വഴി വെല്‍ത്ത് ടാക്‌സില് നിന്ന് രക്ഷ നേടാനാവും. വെല്‍ത്ത് ടാക്‌സ് നിരക്ക്?\nമൊത്തം ആസ്തിയില് നിന്ന് കടബാധ്യത കഴിച്ചുള്ള സമ്പാദ്യമാണ് നെറ്റ് വെല്‍ത്ത്. 30 ലക്ഷത്തിന് മുകളിലുള്ള നെറ്റ് വെലത്തിന്റെ ഒരു ശതമാനമാണ് വെല്‍ത്ത് ടാക്‌സായി നല്‍കേണ്ടത്. എല്ലാവര്‍ഷവും മാര്‍ച്ച് 31നാണ് വെല്‍ത്ത് ടാക്‌സ് കണക്കാക്കുക. വെല്‍ത്ത് ടാക്‌സ് റിട്ടേണ് ഫയല് ചെയ്യുന്നതിനുള്ള തീയതി ജൂലായ് 31 ആണ്. ഇരട്ട നികുതിയില് നിന്നും ഇളവ് നല്‍കുന്നതാണ് ഡബ


പ്രളയത്തില് മണിയാര് ഡാമിന് കേടുപാടുകള് സംഭവിച്ചു: ആശങ്ക വേണ്ടെന്ന് അധികൃതര് | Officials from Irrigation department have said that despite some damages incurred during the flood - Malayalam Oneindia\nപ്രളയത്തില് മണിയാര് ഡാമിന് കേടുപാടുകള് സംഭവിച്ചു: ആശങ്ക വേണ്ടെന്ന് അധികൃതര്\nUpdated: Mon, Sep 3, 2018, 9:30 [IST]\nപത്തനംതിട്ട: ജില്ലയിലെ മണിയാര് ഡാം അപകടാവസ്ഥയിലാണെന്ന റിപ്പോര്‍ട്ടുകള്‍ക്ക് അടിസ്ഥാനമില്ലെന്ന് ജലസേചന വകുപ്പ് അധികൃതര് വ്യക്തമാക്കി. അതിശക്തമായ മഴയില് അണക്കെട്ടിലെ വെള്ളം കയറിയതിനെ തുടര്‍ന്ന് ഡാം കരകവിഞ്ഞൊഴുകിയിരുന്നു. ശക്തമായ ഒഴുക്കില് ഡാമിന്റെ പ്രധാന ഭാഗങ്ങള്‍ക്ക് കേടുപാടുകള് സംഭവിക്കുകയും ചെയ്തു.\nഎന്നാല് പമ്പ ജലസേചന പദ്ധതിയുടെ ഭാഗമായ മണിയാര് ഡാം കഴിഞ്ഞ ദിവസം വകുപ്പിലെ ഉന്നത ഉദ്യോഗസ്ഥര് സന്ദര്‍ശിച്ച് കേടുപാടുകള് വിലയിരുത്തി. മണിയാര് അണക്കെട്ട് സുരക്ഷിതമാണെന്നും ആശങ്കപ്പെടേണ്ട സാഹചര്യമില്ലെന്നും ജലസേചന വകുപ്പ് അധികൃതര് അറിയിച്ചു. അതിതീവ്ര മഴയിലും വെള്ളപ്പൊക്കത്തിലും ഡാമിനും അനുബന്ധ നിര്‍മിതികള്‍ക്കും ചില കേടുപാടുകള് സംഭവിച്ചിട്ടുണ്ടെങ്കിലും ഇവ ഡാമിന്റെ സുരക്ഷയെ ബാധിക്കുന്നതല്ല. കേടുപാടുകള് പരിഹരിക്കുന്നതിന് അടിയന്തര നടപടികള് സ്വീകരിച്ചുവരികയാണെന്ന് ഇറിഗേഷന് ഡിസൈന് ആന്റ് റിസര്‍ച്ച് ബോര്‍ഡ് ചീഫ് എന്‍ജിനിയര് അറിയിച്ചു.\nഅഞ്ച് സ്പില്‍വേകളില് ഒന്നിന്റെ ഉപരിതലത്തിലെ ഫേസിംഗ് കല്ലുകള് ഇളകിയിട്ടുണ്ട്. ഡാമിന് താഴെ ഇടതു ഗൈഡ്വാളിന്റെ അടിഭാഗത്തെ കെട്ട് ഇളകി മണ്ണൊലിച്ചിട്ടുണ്ട്. രണ്ടു സ്പില്‍വേ ഷട്ടറുകളുടെ ബോഗി വീലുകളും തകരാറിലായിട്ടുണ്ട്.\nജലസംഭരണിയില് നിന്ന് ജല വിതരണത്തിനുള്ള കനാല് തുടങ്ങുന്നിടത്തെ ബൈല്‍മൗത്തിന്റെ ഭിത്തികള് ഇടിയുകയും ട്രാഷ് റാക്കിന് സ്ഥാനചലനം ഉണ്ടാവുകയും ചെയ്തിട്ടുണ്ട്. ഡാമിന് താഴെയുള്ള നദീ സംരക്ഷണ ഭിത്തിക്കും കേടുപാട് സംഭവിച്ചു. എന്നാല് ഇവയൊന്നും ഡാമിന് സുരക്ഷാ പ്രശ്‌നങ്ങള് ഉണ്ടാക്കുന്നില്ല. തുലാവര്‍ഷത്തിനും അടുത്ത ജലവിതരണ സീസണും മുമ്പ് കേടുപാടുകള് പരിഹരിക്കുമെന്നും അധികൃതര് അറിയിച്ചു.\npathanamthitta kerala floods കേരള പ്രളയം പ്രളയക്കെടുതി പത്തനംതിട്ട\nOfficials from Irrigation department have said that despite some damages incurred during the flood


സന്താനപരിപാലനം; താല്‍ക്കാലികാശ്വാസമല്ല വേണ്ടത് | islamonlive\nHome/Counselling/Parenting/സന്താനപരിപാലനം; താല്‍ക്കാലികാശ്വാസമല്ല വേണ്ടത്\nഒരു വിശുദ്ധ റമദാനിലെ സുബ്ഹി നമസ്‌കാരത്തില് എന്റെ മുന്നിലെ സ്വഫ്ഫില് നിന്നിരുന്നത് ഏകദേശം നാല് വയസ്സുള്ള ഒരു കുട്ടിയും അവന്റെ പിതാവുമായിരുന്നു. നമസ്‌കാരത്തിന് കൈ കെട്ടുന്നതിന് മുമ്പ് കുട്ടിയുടെ നമസ്‌കാരം ഉറപ്പാക്കാന് ഉപ്പ അവനെയൊന്ന് നുള്ളുന്നു. ഒന്നാമത്തെ റക്അത്ത് മുഴുവന് നുള്ള് കൊണ്ട ഭാഗത്ത് കൈവെച്ചായിരുന്നു ആ കുട്ടി നമസ്‌കരിച്ചത്. അസ്തഗ്ഫിറുല്ലാഹ്…. ആ റക്അത്തില് എന്റെ ശ്രദ്ധ മുഴുവന് അതിലായിരുന്നു. പിതാവിന്റെ ആ നടപടി നമസ്‌കാരത്തോടും പിതാവിനോടും എന്ത് വികാരമാണ് ആ കുട്ടിയിലുണ്ടാക്കുകയെന്ന് ഞാന് ചിന്തിച്ചു. ഉപ്പയെ കുറിച്ച പേടിയായിരിക്കുമോ, അതല്ല നമസ്‌കാരത്തോട് തന്നെയുള്ള വെറുപ്പായിരിക്കുമോ?\nഅങ്ങനെയൊരു വികാരം കുട്ടിയിലുണ്ടാകുന്നുവെങ്കില് ആരാണ് അതിനുത്തരവാദി? വലുതായാലും ആ വികാരങ്ങള് കുട്ടിയില് നിനില്‍ക്കുമോ?\nഎന്റെ കുട്ടിക്കാലത്തുണ്ടായ ഒരു സംഭവം ഞാനിന്നും ഓര്‍ക്കുകയാണ്. ഉപ്പയോടൊപ്പമുള്ള ഒരു യാത്രക്കിടെ നമസ്‌കരിക്കാന് ഒരു പള്ളിയില് കയറി. ഞാന് ഒന്നാമത്തെ സ്വഫ്ഫിലായിരുന്നു നിന്നിരുന്നത്. അപ്പോള് ഒരാള് വന്ന് എന്നെ പിടിച്ച് രണ്ടാമത്തെ സ്വഫ്ഫിലേക്ക് മാറ്റി നിര്‍ത്തി. ഒന്നാമത്തെ സ്വഫ്ഫില് ഒഴിവുണ്ടായിരിക്കെയായിരുന്നു ഇത്. ഇക്കാര്യം ശ്രദ്ധിച്ച ഇമാം എന്നെ ഒന്നാമത്തെ സ്വഫ്ഫില് തന്നെ നിര്‍ത്താന് നിര്‍ദേശിച്ചു. ആ മുതിര്‍ന്ന വ്യക്തിക്കെതിരെ നേടിയ വിജയം എന്റെയുള്ളില് നിറച്ച വികാരങ്ങള് ഞാനൊരിക്കലും മറക്കില്ല. വളരെ പെട്ടന്ന് എന്റെ പ്രയാസം സന്തോഷമായി മാറി. ആ ഇമാമിന് അല്ലാഹു പ്രതിഫലം നല്‍കട്ടെ.\nമിക്കയാളുകളും അവലംഭിക്കുന്നത് സമീപ ഫലങ്ങളുള്ള അടിയന്തിര പരിഹാര മാര്‍ഗങ്ങളെയാണ്. ഭാവിയില് എന്ത് പ്രതിഫലനമാണ് അതുണ്ടാക്കുകയെന്ന് അവര് ആലോചിക്കുന്നില്ല. ജീവിതത്തിന്റെ എല്ലാ മേഖലകളിലും ഇത് പ്രകടമാണ്.\nഭാവിയില് വലിയ ദൂഷ്യഫലങ്ങളുണ്ടാക്കുന്ന വേദനാസംഹാരിയാണ് രോഗിക്ക് വേണ്ടത്. ഇപ്പോള് തനിക്ക് ആശ്വാസം കിട്ടണം എന്നതാണ് അവന് പ്രധാനം. നല്ല ഉറച്ച പേശികള് ഉണ്ടാക്കിയെടുക്കാന് ആഗ്രഹിക്കുന്നവര്‍ക്ക് ആഹാരം ക്രമീകരിക്കുന്നതിനേക്കാളും വ്യായാമം ചെയ്യുന്നതിനേക്കാളും താല്‍പര്യം കച്ചവടക്കാര് വെച്ചുനീട്ടുന്ന ക്യാപ്‌സൂളുകളോടാണ്. മക്കളെ തങ്ങള്‍ക്ക് ശല്ല്യമില്ലാതെ അടക്കിയിരുത്താന് പല ഉമ്മമാരും മൊബൈല് ഫോണ് അവര്‍ക്ക് നല്‍കുകയാണ് ചെയ്യുന്നത്. തുടര്‍ച്ചയായ മൊബൈള് ഉപയോഗം കുട്ടിയുടെ ബുദ്ധിക്ക് വരുത്തുന്ന അപകടത്തെ കുറിച്ചവര് ആലോചിക്കുന്നേയില്ല. അല്‍പം വൈകിയാണെങ്കിലും കിട്ടുന്ന നല്ല ഫലങ്ങള് കൊയ്യുന്നതിന് അല്‍പം സഹനം കൈക്കൊള്ളാന് ആരും താല്‍പര്യപ്പെടുന്നില്ല എന്നാണിതെല്ലാം കാണിച്ചു തരുന്നത്. ദ്രുതവേഗത്തിലുള്ള പരിഹാരങ്ങളും സമീപഫലങ്ങളുമാണ് എല്ലാവര്‍ക്കും വേണ്ടത്. പലരുടെയും ആരാധനകളിലുള്ള നിഷ്‌ക്രിയത്വത്തിന് കാരണം ഇതായിരിക്കാം. ഓരോ മുസ്‌ലിമും പരലോകത്തിലും സ്വര്‍ഗനരകങ്ങളിലും വിശ്വസിക്കുന്നവനാണ്. പിന്നെ എന്താണ് നമസ്‌കാരത്തില് നിന്നും മറ്റ് ആരാധനാ കര്‍മങ്ങളനുഷ്ഠിക്കുന്നതില് നിന്നും അവനെ പിന്നോട്ടടിപ്പിക്കുന്നത്? ”നിശ്ചയം, അവരതിനെ വളരെ വിദൂരമായിട്ടാണ് കാണുന്നത്, എന്നാല് നാമതിനെ വളരെ അടുത്ത് കാണുന്നു.” ആ മകന് അനങ്ങാതിരിക്കുന്നതിന് അല്ലെങ്കില് ചെറിയ ശല്ല്യം പോലും അവന്റെ ഭാഗത്തുനിന്നും ഇല്ലാതിരിക്കാന് അവനെ നുള്ളുമ്പോള് ഉപ്പയുടെ അടുത്ത് വളരെ ശാന്തനായി അവന് നിലകൊള്ളും. എന്നാല് ഭാവിയില് ആരാധനകളോട് വെറുപ്പും അലസതയും അവനില് ഉണ്ടാക്കാന് അത് കാരണമാകും. മകനില് നന്മ വളര്‍ത്തേണ്ടതെങ്ങനെയെന്ന് ആ പിതാവിന് അറിയില്ല. ‘സന്താനപരിപാലനം കുറച്ച് ബുദ്ധിമുട്ടുള്ള ഉത്തരവാദിത്വമാണ്.’ താല്‍ക്കാലികാശ്വാസം നല്‍കുന്ന വേദനാസംഹാരികള് കൊണ്ട് വിജയിക്കുന്ന ഒന്നല്ല അത്.\nപൗത്രന്‍മാരായ ഹസനോ ഹുസൈനോ പുറത്ത് കയറി കളിക്കുന്ന കാരണത്താല് ചിലപ്പോഴെല്ലാം നബി(സ) നമസ്‌കാരത്തില് സുജൂദ് ദീര്‍ഘിപ്പിക്കാറുണ്ടായിരുന്നു. നബി(സ) ഖുതുബ നിര്‍വഹിക്കുമ്പോള് അവരിലാരെയെങ്കിലും മുമ്പില് കണ്ടാല് മിമ്പറില് നിന്ന് ഇറങ്ങി വന്ന് അവരെ എടുത്തുകൊണ്ട് ഇങ്ങനെ പറയാറുണ്ടായിരുന്നു: ‘നിങ്ങളുടെ സമ്പത്തും സന്താനങ്ങളും യഥാര്‍ഥത്തില് പരീക്ഷണോപാധികള് മാത്രമാകുന്നു’ എന്ന് അല്ലാഹു പറഞ്ഞത് എത്ര അര്‍ത്ഥവത്താണ്, ഇവരെ കണ്ടപ്പോള് എനിക്ക് ക്ഷമിക്കാന് പറ്റിയില്ല. തങ്ങളുടെ ജീവിതത്തിലെ ആ സന്ദര്‍ഭങ്ങള് ആ രണ്ട് പേര്‍ക്കും എന്ത് വികാരമായിരിക്കും പകര്‍ന്നു നല്‍കിയിട്ടുണ്ടാവുക? എത്ര വലിയ ആവേശവും ഉത്സാഹവുമാണ് അത് അവരിലുണ്ടാക്കിയിട്ടുണ്ടാവുക? അവരുടെ മനസ്സിലെ വിശ്വാസത്തെ എത്രത്തോളം അത് വര്‍ധിപ്പിച്ചിട്ടുണ്ടാവും?\nനബി തിരുമേനി(സ) തന്റെ ജീവിതകാലത്ത് ശത്രുക്കളോടുള്ള യുദ്ധത്തിലല്ലാതെ കുട്ടികളെയോ മുതിര്‍ന്നവരെയോ അടിച്ചിട്ടില്ല. നമസ്‌കാരത്തെയും കുട്ടികളെ അത് ശീലിപ്പിക്കുന്നതിനെ പ്രവാചകന്(സ) പറയുന്നു: ”ഏഴ് വയസ്സായാല് നിങ്ങള് മക്കളോട് നമസ്‌കരിക്കാന് കല്‍പിക്കുക, പത്ത് വയസ്സായാല് അതിന് അവരെ അടിക്കുകയും ചെയ്യുക.” തുടക്കത്തില് പരാമര്‍ശിക്കപ്പെട്ട പിതാവ് തന്റെ അഞ്ച് വയസ്സ് പോലും തികയാത്ത മകനോട് ചെയ്തത് പോലെയല്ല പ്രവാചകന്(സ) പഠിപ്പിച്ച ഏഴാം വയസ്സിലെ കല്‍പനയും പരിശീലിപ്പിക്കലും. ഏഴ് വയസ്സ് തികയാത്ത മകന് നമസ്‌കാരത്തിന് അദ്ദേഹത്തിനൊപ്പം കൂടുന്നുവെങ്കില് അത് നല്ലതാണ്. എന്നാല് അവനെ നുള്ളുമ്പാള് ആ കുട്ടിക്കെതിരെയുള്ള കുറ്റകൃത്യമാണത്. നാല് വര്‍ഷക്കാലം നമസ്‌കാരം പഠിപ്പിക്കുകയും അതിന് കല്‍പിക്കുകയും ചെയ്ത ശേഷമല്ലാതെ അതിന്റെ പേരില് കുട്ടിയെ അടിക്കാവതല്ല. നാല് വര്‍ഷത്തിന് ശേഷവും കുട്ടി നമസ്‌കാരം ശീലമാക്കുന്നില്ലെങ്കില് അവന് അടി കിട്ടേണ്ടതുണ്ട്.\nകീശയില് മധുര പലഹാരവുമായി പള്ളിയില് എത്തിയിരുന്ന ഒരു വൃദ്ധനെ കുറിച്ച് ഞാന് കേട്ടിട്ടുണ്ട്. അദ്ദേഹം ഒന്നാമത്തെ സ്വഫ്ഫില് നിന്ന് നമസ്‌കരിക്കുമ്പോള് അദ്ദേഹത്തിന്റെ വശങ്ങളില് ഏതെങ്കിലും കുട്ടിയുണ്ടെങ്കില് അവനോട് പറയും: രണ്ടാം സ്വഫ്ഫിലേക്ക് ഇറങ്ങി നില്‍ക്കുകയാണെങ്കില് നിനക്ക് ഞാനൊരു പലഹാരം തരാം, നിനക്ക് സമ്മതമാണോ? ഇതിനെ കുറിച്ച് അറിയുന്ന കുട്ടികള് പലഹാരം കിട്ടുന്നതിനായി ബോധപൂര്‍വം അദ്ദേഹത്തിന്റെ അരികില് പോയി നില്‍ക്കുകയും പിന്നീട് പലഹാരത്തിനായി പിന്നിലേക്ക് മാറിക്കൊടുക്കുകയും ചെയ്യും. അതിലൂടെ മുതിര്‍ന്നവര്‍ക്ക് ഒന്നാമത്തെ സ്വഫ്ഫ് വിശാലമായി കിട്ടുകയും ചെയ്തു.\nസന്താനപരിപാലനത്തെല ഈ ശൈലി നമസ്‌കാരത്തോടും പള്ളിയോടും താല്‍പര്യവും ഇഷ്ടവും വളര്‍ത്തുന്നു. കുട്ടികളുടെ മനസ്സില് ദീര്‍ഘകാലം നിലനില്‍ക്കുന്ന സ്വാധീനമാണ് അതുണ്ടാക്കുക. അതിന് പുറമെ രണ്ടാം സ്വഫ്ഫിനേക്കാള് ഒന്നാം ഒന്നാം സ്വഫ്ഫിനുള്ള പ്രാധാന്യം കുട്ടി തിരിച്ചറിയുകയും ചെയ്യുന്നു.\nസ്‌നേഹത്തിലും താല്‍പര്യത്തിലും മക്കളെ നമസ്‌കാരം പഠിപ്പിക്കുന്ന നമുക്കാവശ്യാമായ ശൈലിയാണിത്. പള്ളിയില് കുട്ടികള് എന്തെങ്കിലും ശബ്ദമുണ്ടാക്കുകയോ കുസൃതി കാണിക്കുകയോ ചെയ്താല് അവരോട് ദേഷ്യപ്പെടുകയും പരുഷമായ രീതിയില് അവരെ നിശ്ശബ്ദരാക്കുകയും ചെയ്യുന്ന ചിലരെയെങ്കിലും നമുക്ക് കാണാം. ചിലപ്പോഴെല്ലാം ആ കുട്ടിയെ പള്ളിയില് നിന്ന് ആട്ടിയകറ്റുന്നിടത്ത് വരെ അതെത്താറുണ്ട്. കുട്ടിക്ക് കാര്യങ്ങള് മനസ്സിലാവില്ലെന്നും നമസ്‌കരിക്കുന്നവര്‍ക്ക് അവന് ശല്ല്യമുണ്ടാക്കുമെന്നും ബോധ്യമുണ്ടെങ്കില് അവനെ കൊണ്ടുപോകാതിരിക്കാന് പിതാവ് ശ്രദ്ധിക്കേണ്ടതുണ്ട്. എന്നാല് അവനുമായി പള്ളിയിലെത്തിയാല് അവനുണ്ടാക്കുന്ന അസ്വസ്ഥതകളില് സഹനം കൈക്കൊള്ളുകയാണ് വേണ്ടത്. കാരണം കുട്ടി എല്ലാ പെരുമാറ്റങ്ങളും ശ്രദ്ധിക്കുന്നു. അതവന്റെ ഓര്‍മയില് ദീര്‍ഘകാലം നിലനില്‍ക്കുകയും ചെയ്യും.\nഅല്ലാഹുവിനും അവന്റെ ദാസനും ഇടയിലെ ബന്ധമാണ് നമസ്‌കാരം. നമസ്‌കാരം ദീര്‍ഘിപ്പിക്കുകയും അതില് ആസ്വാദനം കണ്ടെത്തുകയും ചെയ്തിരുന്ന മുന്‍ഗാമികളെ കുറിച്ച് നാം കേള്‍ക്കുന്നു. എന്നിട്ടും അഞ്ച് നേരത്തെ നമസ്‌കാരം ഭാരമായി അനുഭവപ്പെടുകയും അലസമായി നിര്‍വഹിക്കുകയും ചെയ്യുന്നുവെങ്കില് അതിന് പിന്നില് പ്രേരകങ്ങളുണ്ടാവും.\nമക്കളുടെ കാര്യത്തില് നിങ്ങള് അല്ലാഹുവെ സൂക്ഷിക്കുക. സ്‌നേഹത്തോടെ അവരെ പഠിപ്പിക്കുക. ഭാവിയില് പാകമായ ഫലങ്ങള് അവരില് നിന്നും പറിച്ചെടുക്കാന് സന്താനപരിപാലനം ആസ്വാദ്യകരമാക്കുക.


ഫുകുഷിമ ശുദ്ധീകരണത്തിന്റെ പൊതു ചിലവ് $62800 കോടി ഡോളറില് അധികമാണ് – നേരിടം\n2011 ലെ Fukushima Daiichi ദുരന്തത്തിന്റെ ശുദ്ധീകരണത്തിന്റെ പൊതു ചിലവ് ¥4.2 ലക്ഷം കോടിയിലധികം (ഏകദേശം $62800 കോടി ഡോളര്) ആയി. അത് തുടര്‍ന്നും വര്‍ദ്ധിക്കും എന്ന് Japan Times റിപ്പോര്‍ട്ട് ചെയ്തു. അതില് ആണവവികിരണ ശുദ്ധീകരണവും നഷ്ടപരിഹാരവും ഉള്‍പ്പടുന്നു. TEPCOയുടെ ഓഹരിവിലയുടെ മൊത്തം തുകയേക്കാള് അധികമായിരിക്കും ഈ പ്രവര്‍ത്തിയുടെ ചിലവ് എന്ന് പരിസ്ഥിതി മന്ത്രാലയം പറഞ്ഞു. അതേ സമയത്ത് സര്‍ക്കാരില് നിന്ന് അധിക സഹായം TEPCO ആവശ്യപ്പെടുന്നതിനാല് നികുതിദായകരുടെ ഭാരം വര്‍ദ്ധിക്കുമെന്ന് പ്രതീക്ഷിക്കുന്നു.\nമുമ്പത്തെ ലേഖനം ചികില്‍സയില് വംശീയവിവേചനം അനുഭവിച്ചു എന്ന് ആരോപിച്ച കറുത്ത ഡോക്റ്റര് കോവിഡ്-19 കാരണം മരിച്ചു\nഅടുത്ത ലേഖനം മാധ്യമങ്ങള്‍ക്ക് ഒരു മെമ്മോ


ഗെയില് സമരം തളര്‍ന്നു, ഇരകള് ഒറ്റപ്പെട്ടു. പ്രവൃത്തി തടസ്സമില്ലാതെ മുന്നേറുന്നു – Pravasa Lokam ഗെയില് സമരം തളര്‍ന്നു, ഇരകള് ഒറ്റപ്പെട്ടു. പ്രവൃത്തി തടസ്സമില്ലാതെ മുന്നേറുന്നു – Pravasa Lokam\nകിഴുപറമ്പ് പഞ്ചായത്തിലെ വാദിനൂര് പ്രവേശന ഭാഗത്ത് അളവെടുക്കുന്നു…….\nപ്രത്യേക ലേഖകന് ………………………\nഅരീക്കോട്. ഏതാണ്ട് ഒരു വര്‍ഷത്തോളമായി നടന്ന ഗെയില് വിരുദ്ധ ജനകീയ സമരങ്ങള് ശക്തികുറഞ്ഞതോടെ ജോലി സുഗമമാക്കി ഗെയില് നിര്‍മ്മാണ പ്രവൃത്തി മുന്നേറുന്നു.കോഴിക്കോട് മലപ്പുറം ജില്ലകളില് നടന്ന ശക്തമായ സമരത്തിന്റെ ശ്രദ്ധാകേന്ദ്രം കോഴിക്കോട് ജില്ലയിലെ എരഞ്ഞിമാവ് ആയിരുന്നു. ഇരകള് സംഘടിച്ചെത്തി നിര്‍മ്മാണം തടസ്സപ്പെടുത്തിയതോടെ ഗെയില് സായുധ സേനാ സഹായം ആവശ്യപ്പെട്ടു. ഇതോടെ സമരക്കാരും പോലീസും നിരവധി തവണ തെരുവില് ഏറ്റുമുട്ടി. പോലീസ് സമരക്കാരുടെയും നിരപരാധികളുടേയും വീട് കയറി യുവാക്കളെ അറസ്റ്റു ചെയ്യുകയും വലിയ കുറ്റങ്ങള് ചാര്‍ത്തി കേസ് എടുക്കുകയും ചെയ്തതോടെ സമരം കൂടുതല് ശക്തമായി. ഗെയില് കമ്പനി കൊടിയത്തൂര് പഞ്ചായത്തിലെ നിര്‍മ്മാണ പ്രവൃത്തികള് നിര്‍ത്തി വെച്ചതോടെയാണ് മാസങ്ങള് നീണ്ടുനിന്ന സമരം അല്‍പ്പം ശമിച്ചത്. കേരളത്തിലേയും ഇന്ത്യയിലേയും പ്രമുഖ ആക്ടിവിസ്റ്റുകളും പ്രകൃതി സ്‌നേഹികളും സമര പന്തലിലെത്തി ഐക്യദാര്‍ഡ്യം പ്രഖ്യാപിച്ചതോടെ സമരരംഗത്തേക്ക് സ്ത്രീകളും കുട്ടികളും വരെ എത്തിത്തുടങ്ങി. സമരം തെരുവില് അക്രമാസക്തമായതോടെ പിണറായി സര്‍ക്കാര് സമരത്തിനു പിന്നില് തീവ്രവാദ ഗ്രൂപ്പുകളാണെന്നും അവരുടെ ഒരു നീക്കവും വിലപ്പോവില്ലെന്നും പ്രഖ്യാപിച്ചേതോടെ മലപ്പുറം\nജില്ലയിലെ ഒരു എം എല് എയും കോഴിക്കോട് ജില്ലയിലെ ഒരു എം പിയും സമര രംഗത്തിനു പരിപൂര്‍ണ്ണ പിന്തുണയുമായി രംഗത്തെത്തി. ഗെയില് പദ്ധതി ജനവാസ മേഖലയില് നിന്നും മാറ്റാതെ ഈ വഴി ഒരു പ്രവര്‍ത്തിയും നടക്കില്ലെന്നും ഏറനാടിന്റെ സമര പാരമ്പര്യത്തിനു മുന്നില് ഗെയില് മുട്ടുമടക്കേണ്ടി വരുമെന്നും ഇരകള്‍ക്കു നല്‍കിയ ആവേശം വെറും\nവാക്കായി മാറിയ സ്ഥിതിയാണ് ഇപ്പോള് ഗെയില് ഇരകള് കാണുന്നത്. നേതാക്കള് ഇല്ലെന്നുമാത്രമല്ല, സമരരംഗത്ത് അടിയുറച്ചു നിന്ന പ്രാദേശിക രാഷ്ട്രീയ നേതാക്കള് വരെ ഗെയില് ഉദ്യോഗസ്ഥര്‍ക്ക് വേണ്ട ഒത്താശകള് ചെയ്യുന്ന കാഴ്ച്ചയാണ് ഇപ്പോള് സ്ഥലം അളന്നു തിട്ടപ്പെടുത്തുന്ന കിഴുപറമ്പ് ,അരീക്കോട് ,കാവനൂര് പഞ്ചായത്തുകളില് കാണുന്നത്. നിലവിലുള്ള അലൈമെന്റ് പ്രകാരം മുന്നോട്ടു പോവാന് അനുവദിക്കില്ലെന്നും ജനവാസ കേന്ദ്രങ്ങളില് നിന്നും നിര്‍ദ്ദിഷ്ട്ട ലൈന് മാറ്റണമെന്നുമായിരുന്നു സമരക്കാരുടെ ആവശ്യം. പദ്ധതി കടന്നുപോവുന്ന പ്രദേശങ്ങളിലെ ജനങ്ങള് സമരത്തില് സര്‍വ്വം സഹിച്ച് അണിനിരന്നതും ഈ ഒരൊറ്റ ലക്ഷ്യത്തിന്നായിരുന്നു. എന്നാല് ഒരിടത്തും നേരത്തെയുള്ള അലൈന്‍മെന്റ് ഇതുവരെ മാറ്റിയിട്ടില്ല എന്നതാണ് സത്യം.\nസമരരംഗത്ത് ഏറെ സജീവമായ ഇടപെടല് നടന്നത് കിഴുപറമ്പ് കൊടിയത്തൂര് കാവനൂര് പഞ്ഛായത്തുകളിലാണ്. ഇതില് കൊടിയത്തൂരിലും കാവനൂരിലും പൈപ്പിടല് തൊണ്ണൂറ് ശതമാനവും കഴിഞ്ഞു. ഇപ്പോള് സര്‍വ്വേ നടക്കുന്നത് മലപ്പുറം ജില്ലയുടെ പ്രവേശന കവാടമായ കിഴുപറമ്പ് പഞ്ചായത്തിലാണ്. ഗെയില് അധികൃതരും പോലീസും വളരെ ഭയത്തോടെയാണ് ഇവിടെ അളന്നു കുറ്റിയടിക്കാന് എത്തിയത്. കനത്ത പോലീസ് സംരക്ഷണം ഉറപ്പുവരുത്തിയത് തന്നെ അനിഷ്ട സംഭവങ്ങള് ഉണ്ടായേക്കുമെന്ന ഇന്റലിജന്‍സ് മുന്നറിയിപ്പു മുന്‍നിര്‍ത്തിയാണ്. ഗെയില് സമര മുഖത്ത് കൊടിയത്തൂരിലേയും കിഴുപറമ്പിലേയും പ്രാദേശിക നേതാക്കന്മാരആണ് ഉണ്ടായിരുന്നത് എന്നത് കൊണ്ടാണ് ഇവിടെ അളവു തടസ്സപ്പെടുമെന്ന് അധികൃതര് കണക്കു കൂട്ടിയത്. എന്നാല് സ്ഥലം നഷ്ടപ്പെടുന്നവര് തന്നെ ഉദ്യോഗസ്ഥര്‍ക്ക് ചായയും വെള്ളവും വിശ്രമിക്കാനുള്ള സ്ഥലവും ഒരുക്കി ക്കൊടുക്കുന്ന കാഴ്ച്ചയാണ് ഉള്ളത്. സായുധ പോലീസ് സേനയാവട്ടെ പൂര്‍ണ്ണ വിശ്രമത്തിലുമാണ്.\nഇരകള്‍ക്ക നേരത്തെ സര്‍ക്കാര് പറഞ്ഞതില് അധികമായി ഒന്നും തന്നെ സമരം കൊണ്ട് വകവെച്ചു കിട്ടിയിട്ടില്ല. ചിലയിടങ്ങളില് ഇരുപതും പതിനേഴും പതിനഞ്ചും മീറ്റര് ആക്കി ചുരുക്കി തൊട്ടടുത്തുള്ള വീടുകള്‍ക്ക് ചെറിയ സൗകര്യങ്ങള് ഉദ്യോഗസ്ഥര് ചെയ്തുകൊടുക്കുന്നുണ്ട്. കിഴുപറമ്പ് പഞ്ചായത്തിലെ പകുതി ഭാഗവും അളന്നു കഴിഞ്ഞു. ഇനി എടുക്കാനുള്ള സ്ഥലങ്ങളിലാണ് വീടുകള് ഉള്‍പ്പെടുന്നത്. ഇവിടെ മറ്റൊരു ഭാഗത്തുകൂടെ വീടില്ലാതെ പദ്ധതി കൊണ്ടുപോവാന് കഴിയുമെന്നു ഭൂവുടമകള് കലക്ടറെ അറിയിച്ചിട്ടുണ്ട്.പക്ഷെ അനുകൂല നിലപാടുകള് വന്നിട്ടില്ല. ഇന്നുമുതല് കിഴുപറമ്പിലെ അളവു നിര്‍ത്തി വെച്ചെന്നാണ് ഗെയില് ഉദ്യോഗസ്ഥര് പറഞ്ഞത്. എന്നാല് രണ്ടാഴ്ച്ച കഴിഞ്ഞാല് റം സാന് തുടങ്ങുമ്പോള് പ്രവൃത്തി ആരംഭിക്കാമെന്നും ആ സമയത്ത് ജനം സമരരംഗത്ത് വരികയോ പ്രതിഷേധം നടത്തുകയോ ഇല്ലെന്നുമാണ് ഗെയില് അധികൃതര് കരുതുന്നത്. അലൈന്‍മെന്റ് മാറ്റാന് വേണ്ടിയാണ് അളവു നിര്‍ത്തിവെച്ചതെന്ന ധാരണ സൃഷ്ടിച്ച് പണി ആരംഭിക്കാനാണ് പദ്ധതി.\nകിഴുപറമ്പില് പോലും സമര നേതാക്കള് ഇടപെടാതെ ഇരകളെ ഒറ്റപ്പെടുത്തിയതിനെതിരെ ശക്തമായ പ്രതിഷേധം ജനങ്ങള്‍ക്കുണ്ട്. ഏതായാലും പദ്ധതി വരുമെന്നും അളന്നു പോവുന്ന പറമ്പുകളില് ഫലവൃക്ഷങ്ങള് ധാരാളമുണ്ടായിരുന്നു എന്നു ഉദ്യോഗസ്ഥരെ കൊണ്ട് എവുതിച്ച് നഷ്ടപരിഹാരം കൂടുതല് വാങ്ങിച്ചുതരാമെന്നുമാണ് ഇരകള്‍ക്കു ലഭിക്കുന്ന വാഗ്ദാനം. വലിയ കേസുകളില് അകപ്പെട്ട പ്രാദേശിക നേതാക്കന്മാര്‍ക്ക് കേസുകള് വലിയ പ്രയാസങ്ങള് സൃഷ്ടിക്കുന്നുണ്ട്.ഇനിയും സമരരംഗത്തിറങ്ങിയാല് ഒരിക്കലും രക്ഷപ്പെടാന് കഴിയാത്ത കേസുകളില് അകപ്പെടേണ്ടി വരുമെന്ന ഭീഷണിയാണ് സമരരംഗത്തെ തളര്‍ത്തിയത് എന്നാണ് ജന സംസാരം. ഇടതു പക്ഷം ആദ്യമേസമരരംഗത്തു നിന്നു മാറിനിന്നതോടെ മുസ്ലിം ലീഗ്,കോണ്‍ഗ്രസ്, വെല്‍ഫെയര്‍പാര്‍ട്ടി, എസ്.ഡി.പി.ഐ എന്നിവരായിരുന്നു സമരമുഖത്ത് ഇരകള്‍ക്കൊപ്പം ഉണ്ടായിരുന്നത്. എല്ലാപാര്‍ട്ടികളും ഒരേ സമയം സമര രംഗത്തു നിന്നു പിന്‍മാറിയതും ഇരകളെ ഒറ്റപ്പെടുത്തിയതും വലിയ ചോദ്യചിഹ്നമായി അവശേഷിക്കുകയാണ്. പോലീസ് ശക്തമായ സാന്നിദ്ധ്യം ഉറപ്പു വരുത്തിയതും സമര രംഗത്തുള്ളവരെ വ്യക്തിപരമായി കണ്ട് താക്കീത് നല്‍കിയതുമാണ് സമരം കാറ്റൊഴിഞ്ഞ ബലൂണ്‍പോലെ പെട്ടന്നു ഊര്‍ദ്ദന് വലിക്കാന് മറ്റൊരു കാരണം.\nസമരരംഗം ശക്തമായതോടെ രാപകല് പോലീസ് സാന്നിദ്ധ്യത്തിലാണ് ഗെയില് കുഴി എടുത്തതും പൈപ്പിടല് പൂര്‍ത്തിയാക്കിയതും. നിശ്ചിത സമയത്തിനുള്ളില് പദ്ധതി പൂര്‍ത്തിയാക്കാന് വേണ്ടി നടത്തുന്ന ധൃതിപിടിച്ച പ്രവൃത്തികള് കനത്ത സുരക്ഷാ വീഴ്ച്ചക്കു വഴിവെക്കുമെന്നാണ് ജനം ഇപ്പോള് ഭയക്കുന്നത്. വെല്‍ഡിംഗ് അനുബന്ധ വര്‍ക്കുകളൊന്നും അന്താരാഷ്ട്ര സുരക്ഷാ മാനദണ്ഡങ്ങള് അനുസരിച്ചല്ല എന്നാണ് ചില ജീവനക്കാരുടെ തന്നെ അഭിപ്രായം. സമരം സൃഷ്ടിച്ച പ്രയാസങ്ങള് ഇനിയും ശക്തി പ്രാപിക്കുമെന്ന കണക്കുകൂട്ടലിലാണ് പല സ്ഥലത്തും പ്രവര്‍ത്തി രാത്രികാലങ്ങളില്‍പോലും നടന്നത്.ഭൂമി നഷ്ട്ടപ്പെട്ടവര് മാത്രമല്ല പദ്ധതി കടന്നുപോവുന്ന പ്രദേശങ്ങളിലെ ജനങ്ങള് ഒന്നടങ്കം ആശങ്കയിലാണ് ഗെയില് പ്രവൃത്തി നേരില് കാണുമ്പോള്.\nചീഫ് ജസ്റ്റിസ് ദീപക് മിശ്രക്കെതിരായ ഇംപീച്ച്‌മെന്റ് നോട്ടീസ് തള്ളി


കണ്ണിലെ ഇരുട്ടിനെ ഉള്‍ക്കാഴ്ചയാല് ഇല്ലാതാക്കി മാമ്മന് ഈപ്പന് | Chulliyodu\nകണ്ണിലെ ഇരുട്ടിനെ ഉള്‍ക്കാഴ്ചയാല് ഇല്ലാതാക്കി മാമ്മന് ഈപ്പന്\nPublished: Oct 12, 2017, 07:00 AM IST\nമാമ്മന് ഈപ്പന് ആനപ്പാറ സ്കൂളില് വിദ്യാര്ഥികള്ക്കൊപ്പം\nചുള്ളിയോട്: വ്യാഴാഴ്ച ലോക കാഴ്ചദിനം ആചരിക്കുമ്പോള് കാഴ്ചയില്ലെങ്കിലും ആയിരങ്ങള്‍ക്ക് വിദ്യയുടെ വെളിച്ചം പകരുകയാണ് മാമ്മന് ഈപ്പന്. അന്ധനായ മാമ്മന് ഈപ്പന് വെല്ലുവിളികളെ നേരിട്ട് അധ്യാപനത്തോടൊപ്പം ആദിവാസികളടക്കമുള്ള ജീവിതത്തിന്റെ താഴെത്തട്ടിലുള്ളവര്‍ക്ക് സ്വയംതൊഴില് പകര്‍ന്നും നാടിന് വെളിച്ചമാവുകയാണ്.\nആനപ്പാറ ഗവ. ഹയര്‍സെക്കന്‍ഡറി സ്‌കൂളിലെ അധ്യാപകനായ ചുള്ളിയോട് മഞ്ഞത്തോട്ടത്തില് മാമ്മന് ഈപ്പന് അന്ധതയെ വെല്ലുവിളിച്ച് നാടിന് മാതൃകയായി മാറുകയാണ്. ജനിക്കുമ്പോള് കാഴ്ച കുറവായിരുന്ന മാമ്മന് ഈപ്പന് പത്താംതരം വരെ ഒരുവിധം ആനപ്പാറ ഗവ. ഹൈസ്‌കൂളില് പഠനം പൂര്‍ത്തിയാക്കി. പിന്നീട് കാഴ്ച ആറ് ശതമാനമായി കുറഞ്ഞു. തുടര്‍ന്ന് 1993-ല് കാഴ്ചയ്ക്കായി ഓപ്പറേഷന് നടത്തിയെങ്കിലും 23-മാത്തെ വയസ്സില് കാഴ്ച പൂര്‍ണമായും നഷ്ടപ്പെട്ടു. പിന്നീട് അന്ധതയെ വെല്ലുവിളിച്ച് 1997-ല് ബത്തേരി സെയ്ന്റ്‌മേരീസ് കോളേജില് പ്രീഡിഗ്രിയ്ക്ക് ചേര്‍ന്നു.\nഎന്നാല് രണ്ടാംവര്‍ഷം കടക്കുമ്പോള് വയനാട് ഡയറ്റില് ടി.ടി.സി.ക്ക് അപേക്ഷിക്കുകയും അഡ്മിഷന് കിട്ടുകയും ചെയ്തു. അന്നത്തെ ഡയറ്റ് പ്രിന്‍സിപ്പലായിരുന്ന ഡോ. പി. ലക്ഷ്മണന്റെ സഹായം കൂടി കിട്ടിയതോടെ ടി.ടി.സി.യും പാസായി. തുടര്‍ന്ന് എംപ്ലോയ്‌മെന്റ് മുഖേന മൂലങ്കാവ് ഗവ. ഹൈസ്‌കൂളില് ജോലി ലഭിച്ചു. പിന്നീട് ആനപ്പാറ ഗവ. ഹൈസ്‌കൂളിലും പി.എസ്.സി. മുഖേന നിയമനം ലഭിച്ചു. പഠിച്ച ആനപ്പാറ സ്‌കൂളില്‍ത്തന്നെ അധ്യാപകനായി തിരിച്ചെത്തി. സര്‍ക്കാര്‍ജോലി ലഭിച്ചതോടെ ജോലിയ്‌ക്കൊപ്പം അന്ധതയും മറ്റു വൈകല്യങ്ങളും ബാധിച്ചവരുടെ ക്ഷേമപ്രവര്‍ത്തനങ്ങള്‍ക്കുമായി ജീവിതം നീക്കിവെച്ചു.\nഇതിന്റെ പ്രവര്‍ത്തനത്തിനായി അബോര്‍ഡ് സോഷ്യല് സര്‍വീസ് സൊസൈറ്റിക്ക് രൂപം നല്‍കി. ജില്ലയിലെ വിവിധ പഞ്ചായത്തുകളിലായി നൂറില്‍പ്പരം തൊഴില് പരിശീലനകേന്ദ്രങ്ങള് തുടങ്ങി. കുട, സ്‌ക്രീന്‍പ്രിന്റ്, പേപ്പര്‍ബാഗ്, മെഴുകുതിരി തുടങ്ങിയ വിവിധ ഉത്പന്നങ്ങളുടെ നിര്‍മാണവും തുടങ്ങി. ഭിന്നശേഷി വിഭാഗക്കാരുടെ സ്ഥാപനങ്ങള്‍ക്ക് പുരസ്‌കാരങ്ങള് നല്‍കി പ്രോത്സാഹിപ്പിച്ചു. അന്ധരടക്കമുള്ള ഭിന്നശേഷിക്കാര്‍ക്ക് സഹതാപമല്ല സഹായമാണ് വേണ്ടതെന്നും കാഴ്ചയല്ല കാഴ്ചപ്പാടാണ് സമൂഹത്തിന് വേണ്ടതെന്നുമാണ് ഈ അധ്യാപകന്റെ നിലപാട്. ഭിന്നശേഷിക്കാര്‍ക്ക് വേണ്ടി പ്രവര്‍ത്തിക്കുന്നതിനൊപ്പം ആദിവാസി സംസ്‌കാരത്തെയും അന്യംനിന്നുകൊണ്ടിരിക്കുന്ന ഗോത്രകലകളെയും പരിപോഷിപ്പിക്കാനും അന്ധതയെപ്പോലും വെല്ലുവിളിച്ചുകൊണ്ട് കര്‍മനിരതനാണ് ഈ അധ്യാപകന്.\nകാർഷിക-നാണ്യവിളകൾക്ക് വ്യാപക നാശം\nജോലിത്തിരക്കിനിടയിലും നെൽക്കൃഷിയെ നെഞ്ചേറ്റി ഉദ്യോഗസ്ഥ ദമ്പതിമാർ\nകുടിയേറ്റ കര്‍ഷകര്‍ക്ക് പട്ടയം ലഭിച്ചതിന്റെ വാര്‍ഷികാഘോഷങ്ങള് സമാപിച്ചു\nതപാല്‍സമരം: ജി.ഡി.എസ്. യൂണിയനുകളുടെ സമരം തുടരുന്നു\nമഴ പെയ്താല് ചോര്‍ന്നൊലിക്കും കൂടോത്തുമ്മല് ഗവ. പ്രീമെട്രിക് ഹോസ്റ്റല്\nജില്ലയില് ഒന്‍പതുപേര്‍ക്ക് ഡെങ്കിപ്പനി; ഒരാള്‍ക്ക് എച്ച്1 എന്1\nമിലിട്ടറി മൊബൈല് കാന്റീനില്ല; വിമുക്ത ഭടന്‍മാര് ദുരിതത്തില് തന്നെ


സില്‍വര് ലൈനിനുള്ള അന്തിമ അനുമതി വേഗത്തിലാക്കണമെന്ന് കേന്ദ്രത്തോട് മുഖ്യമന്ത്രി |\nതിരുവനന്തപുരം: സെമി ഹൈസ്പീഡ് റെയില് ലൈന് പ്രോജക്ടായ സില്‍വര് ലൈനിനുള്ള അന്തിമ അനുമതി വേഗത്തിലാക്കണമെന്ന് ആവശ്യപ്പെട്ട് മുഖ്യമന്ത്രി പിണറായി വിജയന് കേന്ദ്ര റയില്‍വേ മന്ത്രി അശ്വനി വൈഷ്ണവുമായി കൂടിക്കാഴ്ച നടത്തി.\nതിരുവനന്തപുരം മുതല് കാസര്‍ഗോഡ് വരെ നാലു മണിക്കൂര് കൊണ്ട് എത്തിച്ചേരാവുന്നതാണ് സെമി ഹൈസ്പീഡ് റെയില് ലൈന്. ഇതിനായി അന്താരാഷ്ട്ര ഏജന്‍സികള് മുഖേന എടുക്കുന്ന ലോണുകളുടെ കടബാധ്യത ഏറ്റെടുക്കുന്നത് സംബന്ധിച്ച് ചര്‍ച്ച നടത്തി. ഇത് സംസ്ഥാനത്തിന് ഏറ്റെടുക്കാനാകുമോ എന്നത് പരിശോധിക്കും.\n33,700 കോടി രൂപ കേന്ദ്ര സാമ്ബത്തിക കാര്യ വകുപ്പു മുഖാന്തിരം ജി.ഐ.സി.എ, എഡിബി, എഐ ഐ ബി, കെ.എഫ്.ഡബഌൂ എന്നീ ഏജന്‍സികളില് നിന്ന് ലോണായി കണ്ടെത്താനാണ് പ്രൊപ്പോസല്. പ്രോജക്ടിനെ കൂടുതല് പ്രായോഗികമാക്കാനുള്ള മാര്‍ഗ്ഗങ്ങളാണ് കേന്ദ്ര റെയില് മന്ത്രാലയം ആലോചിക്കുന്നതെന്ന് കേന്ദ്രമന്ത്രി വ്യക്തമാക്കി. കടബാധ്യത റെയില്‍വേയ്ക്ക് ഏറ്റെടുക്കാന് കഴിയാത്തതിനാല് ഇത് സംബന്ധിച്ച് വ്യക്തത വരുത്താന് സംസ്ഥാനത്തോട് ആവശ്യപ്പെട്ടു. ഇത് സംബന്ധിച്ച് തുടര് ചര്‍ച്ചകള് നടക്കും. 63,941 കോടി രൂപയുടെ പ്രോജക്ടാണ് സില്‍വര് ലൈന്. ഇതില് 2150 കോടി രൂപയാണ് കേന്ദ്ര വിഹിതം. 975 കോടി മതിപ്പുവിലയുള്ള 185 ഹെക്ടര് ഭൂമിയും റെയില്‍വേയുടേതാണ്. ബാക്കി തുക സംസ്ഥാന സര്‍ക്കാര് കണ്ടെത്തേണ്ടതുണ്ട്.\n13,362 കോടി ഭൂമി ഏറ്റെടുക്കുന്നതിന് വേണ്ടി വരും. ഇത് ഹഡ്‌കോയും കിഫ്ബിയും സംസ്ഥാന സര്‍ക്കാരും ചേര്‍ന്ന് വഹിക്കും. ബാക്കിയുള്ള തുക റെയില്‍വേ, സംസ്ഥാന സര്‍ക്കാര്, പബ്ലിക് എന്നിങ്ങനെ ഇക്വിറ്റി വഴി കണ്ടെത്തും. പ്രോജക്ടിന് റെയില്‍വേ മന്ത്രാലയം പ്രാഥമിക അംഗീകാരം നല്‍കുകയും അന്തിമ അനുമതിക്കായി ഡീറ്റെയില്‍ഡ് പ്രോജക്ട് റിപ്പോര്‍ട്ട് കേരള സര്‍ക്കാര് റെയില്‍വേ ബോര്‍ഡിന് സമര്‍പ്പിക്കുകയും ചെയ്തിട്ടുണ്ട്. നിലവില് കേന്ദ്ര ധനമന്ത്രാലയം ഭൂമി ഏറ്റെടുക്കല് നടപടിയുമായി മുന്നോട്ട് പോകാന് അനുമതി നല്‍കിയിട്ടുണ്ട്.\nNext മുംബൈയില് കെട്ടിട സമുച്ചയത്തില് വന് തീപിടിത്തം; ഒരാള് മരിച്ചു


elephant in resident area | ജനവാസ മേഖലയിൽ പകൽവെളിച്ചത്തിൽ കാട്ടാനകളുടെ വിഹാരം: ദുരിതത്തിലായി ജനം; അധികൃതരെ വിവരമറിയിച്ചിട്ടും നടപടിയില്ലെന്ന് ആക്ഷേപം - MarunadanMalayalee.com\nJuly 28, 202110:52 PM IST Permalink\nമലപ്പുറം: മമ്പാട് പഞ്ചായത്തിലെ പുള്ളിപ്പാടം, ഓടായിക്കൽ മേഖലകളിൽ കാട്ടാനകൾ തമ്പടിച്ചതോടെ ദുരിതത്തിലായി ജനം. ഏതാനും ദിവസങ്ങളായി രണ്ട് ആനകളാണ് ഇവിടെ നിലയുറപ്പിച്ചിരുന്നത്. എന്നാൽ കഴിഞ്ഞ ദിവസം കാട്ടാനകളുടെ എണ്ണം അഞ്ചായി. കഴിഞ്ഞ ദിവസവും ഇവകൂട്ടത്തോടെയെത്തി വ്യാപകമായി കൃഷി നശിപ്പിച്ചു. എടക്കോട് വനമേഖലയിൽ നിന്നാണ് ഇവ ജനവാസ മേഖലകളിലെത്തുന്നത്.\nനേരത്തെ രാത്രിയിൽ മാത്രമായിരുന്നു എത്തിയിരുന്നത്. ഇപ്പോൾ പകലുമെത്തി മണിക്കൂറുകളോളം പ്രദേശത്ത് തമ്പടിക്കുകയാണ്. റബ്ബർ, വാഴ, കവുങ്ങ് കൃഷികൾ വ്യാപകമായി നശിപ്പിക്കുകയാണ്. കാട്ടാന ശല്യത്തിന് അടിയന്തിര നടപടികൾ സ്വീകരിക്കണമെന്നാവശ്യപ്പെട്ട് നാട്ടുകാർ എടക്കോട് വനം ഡെപ്യൂട്ടി റേഞ്ചർക്ക് പരാതി നൽകിയിട്ടുണ്ട്.\nന്യൂനപക്ഷങ്ങളെ കോൺഗ്രസ് നേതാക്കൾ ബ്ലാക്ക്‌മെയിൽ ചെയ്യുന്നു: തോമസ് ഐസക്ക്


മണ്ണിലേയ്ക്ക് മടങ്ങാം, മരിക്കും മുൻപ് | mud house | Biju basker\nമണ്ണിലേയ്ക്ക് മടങ്ങാം, മരിക്കും മുൻപ്\nനാം എന്നോ മറന്നുപോയ നമ്മുടെ തനതു ഗൃഹനിര്‍മാണ രീതികളെ തിരികെ കൊണ്ടുവരാന് യത്‌നിക്കുന്ന ബിജു ഭാസ്‌കര്\n# സി.സാന്ദീപനി/ ചിത്രങ്ങള്: എം.ബി ധനീഷ്\nമനുഷ്യാ, നീ മണ്ണാകുന്നു , മണ്ണില് നിന്നുവന്നു..മണ്ണിലേക്കുതന്നെ മടങ്ങും...' നൂറ്റാണ്ടുകള്‍ക്കുമുമ്പ്, മനുഷ്യന്റെ അഹങ്കാരത്തിനുമുകളില് ഇടിത്തീപോലെ മുഴങ്ങിയ വാക്കുകള്...വിശുദ്ധപുസ്തകത്തിലെ ആ വചനങ്ങള് വീണ്ടും മുഴങ്ങാനുള്ള സമയമായി. മനുഷ്യജീവിതത്തിന്റെ നിസ്സാരത ഓര്‍മിപ്പിക്കാനല്ല, മറന്നുപോകുന്ന മണ്ണിന്റെ മഹത്ത്വം വിളിച്ചോതാന്. വേരുകളും ആകാശവുമില്ലാതെ, സ്വയംപണിത കോണ്‍ക്രീറ്റ് തടവറയ്ക്കുള്ളില് കഴിയുന്ന നമ്മള്, ബിജുഭാസ്‌കര് എന്ന ഈ ചെറുപ്പക്കാരന്റെ ജീവിതം കാണണം.'സര്‍വം മൃണ്മയ'മെന്ന് വിശ്വസിക്കുന്ന, അടിമുടി നാടനായ ഒരാള്. അയാള് സ്വന്തം ജീവിതംകൊണ്ട് പറയുന്നതും അതാണ്: 'മണ്ണിലേക്ക് മടങ്ങുക... പക്ഷേ, മൃതരായിട്ടല്ല, ജീവിച്ചിരിക്കുമ്പോള്‍തന്നെ'\nആ ആദര്‍ശമാണ് മലയാളിയായ ബിജുവിനെ തമിഴ്നാട്ടിലെ അരുണാചലത്തുള്ള പണ്ഡിതപ്പേട്ട് എന്ന ഗ്രാമത്തിലെത്തിച്ചത്. പത്തുവര്‍ഷംമുമ്പ് ഗുരുവായൂരില്‍നിന്ന് വീടുവിട്ടിറങ്ങുമ്പോള് ചുരുട്ടിപ്പിടിച്ച ഒരു പുല്‍പ്പായ മാത്രമേ കൈയിലുണ്ടായിരുന്നുള്ളൂ. ഒപ്പം കൈക്കുഞ്ഞിനെയുമെടുത്ത് ഭാര്യ സിന്ധുവുമുണ്ടായിരുന്നു കൂടെ. ഇന്ന് തനതുഗൃഹനിര്‍മാണരീതികള് തിരിച്ചുപിടിക്കാന് ശ്രമിക്കുന്ന 'തണല്' എന്ന പ്രസ്ഥാനത്തിന്റെ അമരക്കാരനാണ് അദ്ദേഹം. ഇന്ത്യ മുഴുവന് സഞ്ചരിച്ച് പരമ്പരാഗത ഗൃഹനിര്‍മാണ വിജ്ഞാനം പഠിക്കുകയും പഠിപ്പിക്കുകയും ചെയ്യുന്ന, ദേശീയതലത്തില്‍തന്നെ അറിയപ്പെടുന്ന ഒരാള്.\nബിജുവും കുടുംബവും മണ്‍കട്ട നിര്‍മാണത്തില് (പിന്നില് അവരുടെ വൃക്ഷ എന്ന വീട്)\n'പ്രകൃതിയെ മറന്നുള്ള ഒരു ജീവിതം വേണ്ട. പ്രകൃതിയാണ് നമ്മുടെ ആധാരം. നമുക്ക് അന്നം തരുന്ന, ഊര്‍ജം തരുന്ന, അഭയംതരുന്ന, കണ്ണുകളില് സൗന്ദര്യം നിറയ്ക്കുന്ന മണ്ണ്. നമ്മുടെ ജീവനവും അതിജീവനവും മണ്ണ് അഥവാ പ്രകൃതിയാണ്', വാക്കുകൊണ്ടല്ല പ്രവൃത്തി കൊണ്ടാണ് ബിജു ഇതുപറയുന്നത്.\nകുളം തോണ്ടിയ' വീട്\nതിരുവണ്ണാമലയില് രമണാശ്രമം സ്റ്റോപ്പില് നിന്ന് ആറുകിലോമീറ്റര് അകലെയാണ് പണ്ഡിതപ്പേട്ട്. പച്ചപ്പാര്‍ന്ന കൃഷിയിടങ്ങളും അതേസമയം വരണ്ട മൊട്ടക്കുന്നുകളും ഇടകലര്‍ന്ന, ബഹളങ്ങളൊന്നുമില്ലാത്ത ഗ്രാമം. ആ ഗ്രാമത്തിലാണ് ബിജുവിന്റെ മണ്‍കുടില്. കഴിഞ്ഞവര്‍ഷം മേയ്മാസത്തിലാണ് തിരുവണ്ണാമലയില് എഴുപത് സെന്റ് സ്ഥലം വാങ്ങുന്നത് വര്‍ക്ക്ഷോപ്പുകളിലൂടെ കിട്ടിയ പണവും വീട്ടില്‍നിന്നുള്ള സഹായവും ഉപയോഗിച്ച്. ആദ്യം ഇവിടെ ഒരു കുളം കുഴിച്ചു. ആ മണ്ണുകൊണ്ടാണ് വീടുകെട്ടിയത്.\n'വൃക്ഷ' എന്ന് പേരിട്ടിരിക്കുന്ന ഈ വീട്ടില് സിമന്റില്ല, കോണ്‍ക്രീറ്റില്ല, കമ്പിയില്ല. മണ്ണും മുളയും പുല്ലും തുടങ്ങി പ്രകൃതിയില്‍നിന്ന് കിട്ടുന്ന വസ്തുക്കള് മാത്രം. മേല്‍ക്കൂര പണിയാന് വെട്ടിയ മുളയുടെ മുള്ളുകൊണ്ട് വേലിയും ഗേറ്റും പണിതിരിക്കുന്നു. വീടുപണി തുടങ്ങിയ സമയത്ത് ബിജുവിന്റെ മൂത്തമകന് ആദി (ആദ്യവൃക്ഷ) സ്‌കൂളില് ചെന്നുപറഞ്ഞു: 'എന്റെ അച്ഛന് വീടുപണിയുന്നുണ്ട്. എനിക്ക് അച്ഛനെ സഹായിക്കണം' പിന്നെ വീടുപണിയില്‍തന്നെയായിരുന്നു അവന്. അതുകഴിഞ്ഞാണ് സ്‌കൂളില്‍പോയത്.\nതൊട്ടടുത്തുള്ള മരുതം ഫാം സ്‌കൂള് എന്ന ബദല്‍സ്‌കൂളിലാണ് രണ്ടുമക്കളും പഠിക്കുന്നത്. അവര്‍ക്ക് ഇത്തരം മനോഭാവങ്ങള് മനസ്സിലാക്കാനാവും. പുസ്തകത്തില് മാത്രമൂന്നിയ സ്‌കൂളുകാര്‍ക്ക് അത് മനസ്സിലാവില്ല. ഭാര്യ സിന്ധുവും മൂത്തമകന് ആദിയും രണ്ടാമത്തെ മകന് ബോധിയും (ബോധിവൃക്ഷ) ചേര്‍ന്നാണ് ബിജു 'വൃക്ഷ'യുടെ പ്രധാന ജോലികളെല്ലാം ചെയ്തത്. സഹായത്തിന് ചിലരെ വിളിച്ചിരുന്നു.\nസ്വന്തം ഭാവനയിലെ വീട്, സ്വന്തം കൈകൊണ്ട് പണിതതിന്റെ ചാരിതാര്‍ഥ്യം ബിജുവിന്റെ വാക്കുകളിലുണ്ടായിരുന്നു. ഒന്നരമാസംകൊണ്ട് പണിതവീടിന് ആകെ നാലുലക്ഷത്തിനടുത്താണ് ചെലവ്. ഇക്കഴിഞ്ഞ ഓഗസ്റ്റില് പൗര്‍ണമിനാളില് പാര്‍പ്പ് തുടങ്ങി. എല്ലാം 'പ്രകൃതിസൗഹൃദ'മാണ് ആണ് 'വൃക്ഷ'യില്. പനയുടെ തൂണ്, മരംകൊണ്ടുണ്ടാക്കിയ ചായത്താലം, ഓടമുളകൊണ്ടുള്ള വെള്ളട്ടാപ്പുകള്... ഇഴജന്തുക്കള്, പാറ്റ, ചിതല് എന്നിവയെ തുരത്താന് ജൈവകീടനാശിനി... വീട്ടിലെ ആവശ്യത്തിനുള്ള ജൈവസോപ്പ് ആദിയാണ് ഉണ്ടാക്കുന്നത്. വസ്ത്രങ്ങള് കോട്ടണ് മാത്രം. തുന്നുന്നത് സിന്ധുതന്നെ.\nവൃക്ഷ എന്ന വീട് നിര്‍മാണ ഘട്ടത്തില്\nബിജുവിന്റെ അച്ഛന് ഭാസ്‌കരന് പട്ടാളത്തില് ഡോക്ടറായിരുന്നു. അച്ഛന് പലയിടത്ത് ജോലിചെയ്തിരുന്നതുകൊണ്ട് കേരളത്തിനുപുറത്തുള്ള വ്യത്യസ്തഭാഷകളുമായും സംസ്‌കാരങ്ങളുമായും ബിജുവിന് കുട്ടിക്കാലത്തേ അടുപ്പമുണ്ടായി. അദ്ദേഹം അസാമിലായിരുന്നപ്പോഴാണ് ബിജുവിന്റെ ജനനം. നാലാംക്ലാസുവരെ കേരളത്തില് പഠിച്ചു. അതിനുശേഷം തമിഴ്നാട്ടിലും കര്‍ണാടകയിലും. 1993-ലാണ് മണിപ്പാലിലെ ആര്‍ക്കിടെക്ചര് കോളേജില് ചേരുന്നത്. മൂന്നാംവര്‍ഷം ആ പഠനം നിര്‍ത്തി. ആര്‍ട്ടും ആര്‍ക്കിടെക്ചറും തമ്മിലുള്ള ബന്ധം പഠിക്കണമെന്ന അദമ്യമായ ആഗ്രഹത്തോടെ അവിടം വിട്ടിറങ്ങി.\n'ആ യാത്രയ്ക്കിടയിലാണ് ഞാന് ഖജുരാഹോയിലെത്തുന്നതും ആദിവാസിഗുരു രാജേന്ദ്രയെ കാണുന്നതും...' , തന്റെ കണ്ണുതുറപ്പിച്ച അന്നത്തെ യാത്ര ബിജു ഓര്‍ത്തു:\n'അദ്ദേഹമെന്നെ വാരണാസിയിലെ സിംഘോറ ഗ്രാമത്തിലേക്ക് കൊണ്ടുപോയി. അവിടുത്തെ കുല്‍ബെല് ആദിവാസി ഗോത്രത്തില്‍പ്പെട്ടവര് അവരുടെ വീട് സ്വയം ഉണ്ടാക്കുകയാണ്, കിളികളെപ്പോലെ, പ്രകൃതിയില്‍നിന്ന് സ്വയമെടുക്കാവുന്ന വസ്തുക്കള് മാത്രമുപയോഗിച്ച്. മണ്ണും പുല്ലും ഉപയോഗിച്ച് അവര് നിര്‍മിക്കുന്ന വീട് അതിമനോഹരം. രാജേന്ദ്ര ആ ഗോത്രത്തില്‍പ്പെട്ടയാളാണ്. പിന്നീട് ഖജുരാഹോയിലേക്ക് വന്നതാണ്. കുല്‍ബെലുകള് വീടുണ്ടാക്കുന്ന കല ഒരു സര്‍വകലാശാലയിലും പഠിപ്പിക്കുന്നില്ല.\nക്ലാസ് മുറികള്‍ക്കുപുറത്താണ് യഥാര്‍ഥവിജ്ഞാനം, ജീവിതത്തിന്റെ പാഠശാലയില്. സ്വയംപണിയുന്ന വീട്ടില് കഴിയുന്നതില് സവിശേഷമായ ഒരു ആഹ്ലാദമുണ്ട്. കാശുകൊടുത്ത് വീടുവെയ്ക്കുന്നവരോട് അതു പറഞ്ഞാല് മനസ്സിലാവില്ല. നമ്മുടെ വീട് നമ്മുടെ മനസ്സില് രൂപപ്പെട്ടതാവണം. വീടിന് ഒരു ആത്മീയതയുണ്ട്. ഇന്ത്യയിലെ പല ഗ്രാമങ്ങളിലും ഇതുപോലെ 'നാച്വറല്' ആയ വീട് പണിയുന്നവരുണ്ട്. പഞ്ചഭൂതങ്ങളുടെ സ്വരൈക്യമുണ്ടാവുമ്പോഴാണ് ശാന്തവും സ്വസ്ഥവും ആരോഗ്യകരവുമായ ജീവിതം നയിക്കാന് കഴിയുക. പഞ്ചഭൂതങ്ങള്‍കൊണ്ടാണ് നമ്മള് നിര്‍മിക്കപ്പെട്ടിരിക്കുന്നതുതന്നെ. അവ മലിനമായാല് നമ്മളും കേടാകും...'\nഅക്കാലത്താണ് ബറോഡയിലെ മഹാരാജ സയാജിറാവു സര്‍വകലാശാലയിലെ പ്രൊഫസര് വല്‍സന് കൂര്‍മ കൊല്ലേരിയെ ബിജു കാണുന്നത്. അദ്ദേഹം ബിരുദപഠനം പൂര്‍ത്തിയാക്കാന് നിര്‍ബന്ധിച്ചു. അങ്ങനെ 2009-ല് ഇന്ത്യന് ഇന്‍സ്റ്റിറ്റ്യൂട്ട് ഓഫ് ആര്‍ക്കിടെക്ചറില്‍നിന്ന് ബിരുദം പൂര്‍ത്തിയാക്കി. അതിനുശേഷം 2011-ല് തിരുവണ്ണാമലയില് എത്തി 'തണല്' തുടങ്ങി. രമണമഹര്‍ഷിയുടെ ജീവിതത്തെയും ദര്‍ശനങ്ങളെയും അത്രമേല് ഇഷ്ടപ്പെടുന്നതുകൊണ്ടാണ് തിരുവണ്ണാമലതന്നെ തിരഞ്ഞെടുത്തത്.\nപരമ്പരാഗതമായ ഗൃഹനിര്‍മാണരീതികളെക്കുറിച്ചുള്ള അറിവുകള്, വരുന്ന തലമുറയ്ക്കുകൂടി പ്രയോജനപ്പെടുന്ന വിധത്തില് രേഖപ്പെടുത്തിവെയ്ക്കുകയും ആളുകളെ ബോധവത്കരിക്കുകയുമാണ് തണലിന്റെ ലക്ഷ്യം. ഇനിയും വൈകിയാല് ആ അറിവുകള് എന്നെന്നേയ്ക്കുമായി നഷ്ടപ്പെട്ടുപോകും. പ്രകൃതിയിലേക്ക് മടങ്ങാനും ലളിതമായി ജീവിക്കാനും പ്രേരിപ്പിക്കുന്ന ഡിസൈനുകളാണ് തണല് ചെയ്തുകൊടുക്കുന്നത്. തണലിന്റെ പ്രവര്‍ത്തകര് ഇന്ത്യമുഴുവന് സഞ്ചരിച്ച് ഓരോ പ്രദേശത്തെയും തനതുഗൃഹനിര്‍മാണരീതികള് രേഖപ്പെടുത്തിവെയ്ക്കുന്നു. വിവരശേഖരണം മാത്രമല്ല, നിര്‍മാണരീതികള് വിവരിക്കുന്ന വീഡിയോകളുമുണ്ട്.\nമണ്ണും മനസ്സും; ബിജു ഭാസ്‌കര്,സിന്ധു,ആദി വൃക്ഷ, ബോധിവൃക്ഷ\n''വീട് പണിയാന് സിമന്റും കമ്പിയും കോണ്‍ക്രീറ്റുമൊക്കെ അനിവാര്യമാണെന്ന് ഇന്ന് നമ്മുടെ ബോധത്തില് ഉറച്ചുപോയിരിക്കുന്നു. ഇന്നലെകളിലേക്ക് ഒന്നുതിരിഞ്ഞുനോക്കിയാല് ഈ ധാരണ തെറ്റാണെന്ന് ബോധ്യപ്പെടും. സിമന്റ് കേരളത്തില് പ്രചാരത്തിലായിട്ട് ഏറിയാല് തൊണ്ണൂറുവര്‍ഷം. അതിനുമുമ്പും മനുഷ്യരിവിടെ വീടുവെച്ച് സുഖമായി പാര്‍ത്തിരുന്നില്ലേ? ആ വീടുകളൊക്കെ പ്രകൃതിയോട് ഇണങ്ങിയവയും ആയിരുന്നു. ഇന്നും ലോകത്തെ മൊത്തംവീടുകളില് മൂന്നിലൊന്ന് പ്രകൃതിയില്‍നിന്ന് കിട്ടുന്ന വസ്തുക്കള്‍കൊണ്ട് പണിതവയാണെന്ന സത്യം മനസ്സിലാക്കണം...''- ബിജു തന്റെ കാഴ്ചപ്പാട് വിശദീകരിച്ചു:\nകൊളോണിയല് അടിമത്തം വല്ലാതെ ബാധിച്ച മേഖലകളിലൊന്നാണ് കെട്ടിടനിര്‍മാണം. മണ്ണുകൊണ്ട് വലിയ എടുപ്പുകളൊന്നും പണിയാന് കഴിയില്ലെന്ന നമ്മുടെ തെറ്റിദ്ധാരണ ആ അടിമത്തത്തിന്റെ ഫലമാണ്. അതു ശരിയല്ല. നൂറ്റാണ്ടുകള് പഴക്കമുള്ള യെമനിലെ ഷിബാം എന്ന അംബരചുബികളായ കെട്ടിടങ്ങളുള്ള നഗരം മണ്‍കട്ടകള് കൊണ്ട് പണിതതാണ്. അഞ്ഞൂറ് വര്‍ഷത്തിലേറെ പഴക്കമുള്ള ഈ കൂറ്റന് കെട്ടിടങ്ങളുടെ നഗരത്തിന് ഇന്നും യാതൊരു കേടുപാടും സംഭവിച്ചിട്ടില്ല. ചൈനയിലെ വന്‍മതില് നിര്‍മിച്ചത് മണ്ണുകൊണ്ടല്ലേ? ബാണാസുര അണക്കെട്ട് നിര്‍മിച്ചതും മണ്ണുകൊണ്ടല്ലേ? ഇന്ത്യയിലെ ഏറ്റവും വലിയ മണ്ണുകൊണ്ടുള്ള അണക്കെട്ടും ഏഷ്യയിലെ രണ്ടാമത്തെ വലിയ അണക്കെട്ടും ആണിത്. ഏത് വസ്തുവിനെക്കാളും ഈട് കിട്ടുക മണ്ണിനാണ്.\nചിദംബരത്തെ വടലൂരില് ധാരാളം മണ്‍വീടുകളുണ്ട്. ആ സാങ്കേതികവിദ്യ നാം പഠിക്കേണ്ടതാണ്. വിഴല്‍പുല്ല് ഉപയോഗിച്ച് മേയുന്ന വടലൂരിലെ മേല്‍ക്കൂരകള് മുപ്പത്തഞ്ചുവര്‍ഷം കേടാകാതെ നില്‍ക്കും. കുറക്കത്തട്ട എന്ന ഒരുതരം ചൂരല് ഉപയോഗിച്ചാണ് ഇവര് ചുമര് പണിയുന്നത്. കൃഷിമാത്രം 'നാച്വറല്'(ജൈവം)ആയാല് പോരാ. താമസിക്കുന്ന വീടും അങ്ങനെയാകണം, ജീവിതമാകെയും പ്രകൃതിയോടിണങ്ങിയതാവണം. കേരളത്തില് മുപ്പതിലേറെ ആര്‍ക്കിടെക്ചര് കോളേജുകളുണ്ട്. അവിടെ നിന്ന് ഓരോ വര്‍ഷവും ധാരാളം കുട്ടികള് പഠിച്ചിറങ്ങുന്നു. ഇന്ത്യയില് നൂറുകണക്കിന് ആര്‍ക്കിടെക്ചര് കോളേജുകള്. അവയില് എട്ടോ പത്തോ എണ്ണം മാത്രമാണ് ബദല് പ്രകൃതിസൗഹൃദമായവ. പക്ഷേ, അവര്‍ക്കുപോലും ആളുകളിലേക്ക് എത്തിച്ചേരാന് സാധ്യത കുറവാണ്. കാരണം ഇന്ത്യയില് വീടുവെയ്ക്കുന്നവരില് ചെറിയൊരു ശതമാനം മാത്രമാണ് ആര്‍ക്കിടെക്റ്റിന്റെ സഹായം തേടുന്നത്', ബിജു പറയുന്നു.\n''തനത് പ്രകൃതിസൗഹൃദവീടുകളുടെ നിര്‍മാണം പഠിപ്പിക്കുന്ന സ്‌കൂള് തുടങ്ങണം. അത് ദക്ഷിണേന്ത്യയില്‍തന്നെ വേണം. 'ഫാഷന്' അല്ലാതെ പാഷന് ആയി വരുന്നവരെയേ സ്വീകരിക്കൂ...'' -ബിജുവിന്റെ വലിയ സ്വപ്നമാണിത്. ആന്ധ്രയില്‍നിന്നുള്ള ധീരജ് റെഡ്ഡി, മഹാരാഷ്ട്രയില്‍നിന്നുള്ള അനുശ്രീ ടെണ്ടുല്‍ക്കര് കര്‍ണാടകക്കാരി മുഷറഫ് ഹബിലി എന്നിവര് ആര്‍ക്കിടെക്ചറിനെ പാഷനായി കണ്ട് ബിജുവിന്റെ ശിഷ്യരായതാണ്.\nകുറേക്കാലം ബിജുവിന്റെ കൂടെയുണ്ടായിരുന്ന ഇവരിപ്പോള് നാച്വറല് ബില്‍ഡേഴ്സ് ഓഫ് ഇന്ത്യ എന്ന പേരില് ഇന്ത്യയിലെങ്ങും തനതുരീതിയിലുള്ള വീടുകള് ഉണ്ടാക്കിക്കൊടുക്കുന്നുണ്ട്. ശ്രീറാം ഗൗതം ആണ് തണലിന്റെ മറ്റൊരു സജീവമുഖം.\nബിജുവിന്റെ ജ്യേഷ്ഠനും സിനിമാസംവിധായകനുമായ ബിനുഭാസ്‌കറും ഇവരുടെ മണ്‍വഴിയിലുണ്ട്. ചെറുപ്പക്കാര് ധാരാളമായി തനതുജീവനത്തിന്റെ (Natural Living) വഴിയേ വരുന്നുവെന്നത് ആശാവഹമാണെന്ന് ബിജു കരുതുന്നു.നിത്യചൈതന്യയതിയുടെ ശിഷ്യനും പ്രഭാഷകനും എഴുത്തുകാരനുമായ ഷൗക്കത്തിന് തിരുവണ്ണാമലയില് മണ്‍വീട് പണിതുകൊടുത്തത് ബിജുവാണ്.\nദുബായിയില് ഐ.ടി. മേഖലയില് ജോലിചെയ്തിരുന്ന അജീഷും ആശയും ജോലിയുപേക്ഷിച്ച് പ്രകൃതിജീവിതത്തിനുവേണ്ടി എറണാകുളം ജില്ലയിലെ കാലടിയില് തിരിച്ചെത്തിയിട്ടുണ്ട്. പെരിയാറിന്റെ തീരത്ത് ഒരു മണ്‍വീടുവെച്ച് കൃഷിചെയ്തുജീവിക്കാനാണ് അവരുടെ പ്ലാന്. അവര്‍ക്ക് വീടുണ്ടാക്കിക്കൊടുക്കുകയാണ് അടുത്തപരിപാടി.\nബിജു ഭാസ്‌കറിനെ ബന്ധപ്പെടാം : 9944266988


ബംഗാൾ കലാപം; ഹിന്ദുക്കൾ ഗുജറാത്ത് മോഡൽ തിരിച്ചടി നൽകണമെന്ന് ബിജെപി എംഎൽഎ\nHome News National ബംഗാൾ കലാപം; ഹിന്ദുക്കൾ ഗുജറാത്ത് മോഡൽ തിരിച്ചടി നൽകണമെന്ന് ബിജെപി എംഎൽഎ\nബംഗാളിൽ കലാപം നടന്നുകൊണ്ടിരിക്കേ വിവാദ പരാമർശവുമായി ബി.ജെ.പി എം.എൽ.എ രംഗത്ത്. ഹൈദരാബാദിലെ ഗൊസാമഗൽ മണ്ഡലത്തിലെ എം.എൽ.എ രാജ് സിംഗാണ് വീഡിയോ സന്ദേശത്തിലൂടെ കലാപത്തിന് ആഹ്വാനം ചെയ്യുന്നത്. 2002ലെ കലാപത്തിൽ ഗുജറാത്തിലെ ഹിന്ദുക്കൾ നൽകിയതുപോലുള്ള തിരിച്ചടി ബംഗാളിലെ ഹിന്ദുക്കളും നൽകണമൊന്നാണ് ആഹ്വാനം.\nബംഗാളിലെ നോർത്ത് 24 പർഗനാസ് ജില്ലയിൽ സംഘർഷം തുടരുന്നതിനിടെയാണ് എംഎൽഎയുടെ വർഗീയ പ്രസ്താവന. വർഗീയ സംഘർഷം നിയന്ത്രിക്കുന്നക്കുന്നതിന് പകരം പശ്ചിമ ബംഗാൾ മുഖ്യമന്ത്രി മമതാ ബാനർജി കലാപകാരികളെ സഹായിക്കുകയാണെന്നും രാജാ സിങ് ആരോപിച്ചിരുന്നു.\nസോഷ്യൽ മീഡിയയിൽ നൽകിയ ഒരു പോസ്റ്റിനെ തുടർന്നാണ് ബംഗാളിൽ കലാപം തുടങ്ങിയത്. ഇത് ആളിക്കത്തിക്കാനായി ബിജെപി, ആർഎസ്എസ് നേതാക്കളും പ്രവർത്തകരും വ്യാജ ഫോട്ടോകൾ നൽകിയത് ഏറെ വിവാദമായിരുന്നു.\nസാമുദായിക സംഘർഷമുണ്ടാകാൻ കാരണമായ ചിത്രം പ്രചരിപ്പിച്ചയാൾ കഴിഞ്ഞ ദിവസം അറസ്റ്റിലായിരുന്നു. ഇതേ ചിത്രം ഹരിയാന ബി.ജെ.പി നേതാവും ഫേസ്ബുക്കിൽ ഷെയർ ചെയ്തിരുന്നു. ബംഗാളിലെ ഹിന്ദുക്കൾ പീഡിപ്പിക്കപ്പെടുകയാണെന്ന തരത്തിലാണ് ചിത്രത്തിന് അദ്ദേഹം കമൻറ് ചെയ്തിരുന്നത്.\nPrevious articleബി നിലവറ തുറക്കൽ; രാജകുടുംബവുമായി അഭിപ്രായ സമന്വയമുണ്ടാൻ അമിക്കസ്‌ക്യൂറി വരുന്നു\nNext articleഡൽഹിയിൽ ഷെയർ ടാക്‌സികൾക്ക് നിരോധനം ഏർപ്പെടുത്തുന്നു\nഈ ചിത്രത്തിന് ഒരു അസ്വാഭാവികതയുണ്ട് !!\nഉമ്മന് ചാണ്ടിയെ പാടി അനുകരിച്ച് വിനീത് ശ്രീനിവാസന്


ഫോണ്‍വിളി അര്‍ധരാത്രിയിലേക്ക് നീണ്ടു; സംശയം മൂത്ത് ഭാര്യയെ കൊന്നു: പൊലീസ് പറയുന്നു | Murder\nസ്വന്തം ലേഖകൻ April 26, 2019 05:41 PM IST\nഫോൺവിളികൾ അർധരാത്രിയിലേക്കു നീണ്ടതോടെ കലിപൂണ്ട ഭർത്താവ് ഭാര്യയെ കഴുത്തു ഞെരിച്ചു കൊലപ്പെടുത്തി. എറണാകുളം ജില്ലയിൽ കണ്ണമാലി സ്വദേശിനി ഷേര്‍ളി(44)ആണ് മരിച്ചത്. സംഭവത്തിൽ ഭര്‍ത്താവ് സേവിയർ(67) പൊലീസ് പിടിയിലായി.\nഷേര്‍ളി ഫോണില് പലരുമായി സംസാരിക്കുന്നതിലുള്ള സേവ്യറിന്റെ അസ്വസ്ഥത കാരണം ഇരുവരും തമ്മില് വഴക്ക് പതിവായിരുന്നു. ഫോണില് സംസാരിക്കുന്നതിനെ സേവ്യര് പലവട്ടം വിലക്കിയതുമാണ്. കഴിഞ്ഞ രാത്രിയിലും ഇതിന്റെ പേരില് വാക്കേറ്റവും കയ്യാങ്കളിയുമായി. തുടര്‍ന്ന് തോര്‍ത്ത് കൊണ്ട് ഷേര്‍ളിയുടെ കഴുത്ത് ഞെരിച്ച് കൊലപ്പെടുത്തി. ഇതാണ് സേവ്യര് പൊലീസിന് നല്‍കിയ മൊഴി. കൊലപാതകവിവരം സേവ്യര് തന്നെയാണ് പൊലീസ് സ്റ്റേഷനില് വിളിച്ചറിയിച്ചത്.


പുരുഷന്‍മാരുടെ ശ്രദ്ധയ്ക്ക്; കിടപ്പറയില് സ്ത്രീകള് ആഗ്രഹിക്കുന്നത് ഇതാണ് – East Coast Daily Malayalam\nകിടപ്പറയില് അല്ലെങ്കില് സെക്‌സിനിടയില് ഏറെ പ്രാധാന്യമുള്ള വിഷയമാണ് ഫോര്‍പ്ലേ\nAug 26, 2018, 12:34 pm IST\nവെറുമൊരു ലൈംഗിക സുഖം മാത്രമല്ല സെക്‌സ്. പകരം ഇരുപങ്കാളികളുടെയും പൂര്‍ണ സമ്മതത്തോടെയുള്ള ഒന്നുകൂടിയാണിത്. എന്നാല് കിടപ്പറയില് എത്തുമ്പോള് എല്ലാ പുരുഷന്മാര്‍ക്കുമുള്ള ഒരു സംശയമാണ് അവള് എന്താണ് കിടപ്പറയില് ആഗ്രഹിക്കുന്നതെന്ന്. ആര്‍ക്കും അത് കൃത്യമായി അറിയില്ല എന്നതാണ് സത്യാവസ്ഥ. കിടപ്പറയില് അല്ലെങ്കില് സെക്‌സിനിടയില് ഏറെ പ്രാധാന്യമുള്ള വിഷയമാണ് ഫോര്‍പ്ലേ.\nസെക്‌സില് ഏറെ പ്രാധാന്യമുള്ള വിഷയമാണ് ഫോര്‍പ്ലേ. പല ദമ്പതികളിലും സെക്‌സ് ചടങ്ങായി മാറുന്നത് ഫോര്‍പ്ലേയുടെ കുറവു കൊണ്ടാണ്. ഫോര്‍പ്ലേ അഥവാ ആമുഖലീലകള് ലൈംഗികതയില് ആവശ്യമാണ്. പ്രത്യകിച്ച് സ്ത്രീകളുടെ മൂഡ് നിര്‍ണ്ണയിക്കാനും അവളെ രതിയില് സജീവമാക്കാനും ഈ ലീലകള്‍ക്ക് കഴിയും. ശരിക്കും പങ്കാളികളിലെ ലൈംഗിക പ്രവൃത്തികള് അവര് വിവസ്ത്രരാകുന്നതിനു മുമ്പു തന്നെ ആരംഭിക്കണം എന്നാണ്. പങ്കാളി ബന്ധപ്പെടലിനു മുമ്പു വേണ്ടത്ര രതിപൂര്‍വകേളികളില് ഏര്‍പ്പെടുന്നില്ലെങ്കില് രതിമൂര്‍ച്ഛ ഒരു കാണാകിനാവ് ആകും.\nAlso Read : ലൈംഗികബന്ധത്തിനിടയില് പങ്കാളി രതിമൂര്‍ച്ചയിലെത്താന് ഒരു എളുപ്പ വഴി\n10 മിനിറ്റിനും 25 മിനിറ്റിനും ഇടയിലുള്ള സമയമെടുത്ത് ഫോര്‍പ്ലേ ആകാമെന്നാണ് പഠനങ്ങള് പറയുന്നത്. സംഭോഗസമയത്തേതിനു സമാനമായ ചലനങ്ങളും വികാരോത്തേജനം ലഭിക്കുന്ന ശരീരഭാഗങ്ങളില് ഇരുപങ്കാളികളും നടത്തുന്ന ലാളനകളുമെല്ലാം ആമുഖലീലകളില്‍പ്പെടുന്നു. സ്ത്രീയില് ശരീരത്തിന്റെ മിക്ക ഭാഗങ്ങളും ലൈംഗികകോത്തേജനം ഉണ്ടാക്കുന്നവയാണ്. ഈ കേന്ദ്രങ്ങളിലെ തലോടലും തഴുകലുമെല്ലാം പുരുഷനെ അപേക്ഷിച്ചു സ്ത്രീയില് കൂടുതല് ഉണര്‍വുണ്ടാക്കും.\nമലയാളത്തിലെ പ്രശസ്ത സംവിധായകൻ അന്തരിച്ചു\nലൈംഗികത വിഷയമാക്കി മായാവിയുടെ മാന്ത്രിക വടിപോലെ ‘ചിലതൊക്കെ കൈയില് പിടിച്ച് എഫ്.ബി പോസ്റ്റ് ചെയ്യുന്ന ചില പെണ്‍പിള്ളേരുടെ ധാരണ : ഇത് കണ്ട് പിടിക്കാന് ഐസക് ന്യൂട്ടനൊന്നും വേണ്ട : ശ്രദ്ധേയമായ ഒരു പോസ്റ്റ്


Mohanlal Odiyan Tickets sold out three days prior to global release:ബോക്സോഫീസ് കാത്തിരിക്കുന്ന 'ഒടിയന്' മാജിക്ക്\nMohanlal Odiyan Movie Release Date Shows Theatres\nബോക്സോഫീസ് കാത്തിരിക്കുന്ന 'ഒടിയന്' മാജിക്ക്\nMohanlal Odiyan Movie Release: മോഹന്‍ലാലിന്‍റെ സിനിമാ ജീവിതത്തിലെ തന്നെ ഏറ്റവും വലിയ ഓപ്പണിംഗ് ആണ് 'ഒടിയന്' പ്രതീക്ഷിക്കുന്നത്\nMohanlal Odiyan Movie Release: ബാക്കി വെച്ച പ്രതികാരത്തിന്‍റെ കണക്കു തീർക്കാൻ ‘ഒടിയൻ’ മാണിക്യൻ തേങ്കുറിശിയിലേക്ക് തിരിച്ചെത്തുന്ന കാഴ്ചകൾക്ക് സാക്ഷിയാവാനായി ആകാംക്ഷയോടെ കാത്തിരിക്കുകയാണ് ലാല് ആരാധകർ ഉള്‍പെടുന്ന മലയാള സിനിമാ പ്രേമികള്. ചിത്രം റിലീസ് ചെയ്യാൻ ഇനിയും മൂന്നു നാൾ ബാക്കിയിരിക്കെത്തന്നെ ബോക്സ്ഓഫീസ് ഇളകി മറിയാന് പോകുന്നതിന്റെ സൂചനകളാണ് വരുന്നത്. സിനിമ ചെയ്യുന്ന ഡിസംബര് 14 തുടങ്ങി അടുത്ത മൂന്നു നാല് ദിവസങ്ങള്‍ക്കുള്ള ടിക്കറ്റുകള് കിട്ടാതെയാവുന്ന അവസ്ഥയാണ് ഇപ്പോള് തന്നെ.\nമോഹൻലാലിന്റെ ‘ഒടിയൻ’ അവതാരം കാണാൻ മുൻകൂട്ടി സീറ്റ് ബുക്ക് ചെയ്യുന്നവരുടെ തിരക്കാണ് ‘ബുക്ക് മൈ ഷോ’ പോലുള്ള ആപ്പുകളിലെയും തിയേറ്ററുകളുടെ ബുക്കിംഗ് സൈറ്റുകളിലെയുമെല്ലാം കാഴ്ച. ശേഷിക്കുന്ന ടിക്കറ്റുകളും ദ്രുതവേഗത്തിൽ വിറ്റൊഴിഞ്ഞു പോയി കൊണ്ടിരിക്കുകയാണ്.\nRecord Alert !\nFirst time in the history of Kottayam Town, a\nTheater’s full seats sold out in online booking.#Odiyan Kottayam Anand Second Show Tickets full sold out in just 65 hours.5days before the release\nAbhilash4Shws sold out\nAnaswara 1 shw sold out\n— Kottayam Theaters (@KottayamTheatrs) December 10, 2018\nകേരളത്തിലെ പ്രധാന നഗരങ്ങളായ തിരുവനന്തപുരം, കൊച്ചി, കോഴിക്കോട് എന്നിവിടങ്ങളിലെല്ലാം തന്നെ അതിരാവിലെ5മുതല് തന്നെ ‘ഒടിയന്റെ’ ഷോകള് ആരംഭിക്കും. മള്‍ട്ടിപ്ലെക്സ് തിയേറ്ററുകള് ചിലതില് ഒരു ദിവസം തന്നെ ഇരുപതു ഷോകള് വരെയുണ്ട്.\n“ഇവിടെ ആദ്യ ദിവസത്തെ ടിക്കറ്റുകളെല്ലാം തന്നെ ‘സോൾഡ് ഔട്ട്’ ആണ്. 15,16 ദിവസങ്ങളിലെ ടിക്കറ്റുകളും നല്ലൊരു ശതമാനവും ഇതിനകം തന്നെ വിറ്റു പോയിരിക്കുന്നു. വനിതയിൽ ഡിസംബർ 14 ന് രാവിലെ6മണിയ്ക്കാണ് ആദ്യ ഷോ ആരംഭിക്കുന്നത്. അന്ന് ‘ഒടിയന്റെ’ 12 ഷോകളാണ് ഉള്ളത്. എല്ലാം ഹൗസ്ഫുളായി കഴിഞ്ഞു,” എറണാകുളം വനിത- വീനീത തിയേറ്റർ പ്രതിനിധിയായ ഷൈൻ പറയുന്നു.\nമോഹന്‍ലാലിന്‍റെ സിനിമാ ജീവിതത്തിലെ തന്നെ ഏറ്റവും വലിയ ഓപ്പണിംഗ് ആണ് ‘ഒടിയന്’ പ്രതീക്ഷിക്കുന്നത്. മലയാളം കൂടാതെ തെലുങ്കാന, ആന്ധ്ര, തമിഴ് നാട് എന്നിവിടങ്ങള് ഉള്‍പ്പടെ രാജ്യത്തെ എല്ലാ നഗരങ്ങളില് ‘ഒടിയന്’ റിലീസ് ഉണ്ടാകും എന്ന് ചിത്രത്തിന്റെ ഓഡിയോ ലോഞ്ച് വേളയില് സംവിധായകന് ശ്രീകുമാര് മേനോന് വെളിപ്പെടുത്തി. തെലുങ്കാന-ആന്ധ്രയില് 278 സ്ക്രീന്, തമിഴ്നാട്ടില് 200 സ്ക്രീന് എന്നിവ ലക്ഷ്യമിടുന്ന ചിത്രം ഇന്ത്യ കൂടാതെ 35 രാജ്യങ്ങളിലായി 3000 മുതല് 4000 വരെ സ്ക്രീനുകളില് എത്തും എന്നാണ് റിപ്പോര്‍ട്ടുകള്.\nRead More: ഒടിവിദ്യകളുമായി ‘ഒടിയന്’ മാണിക്യന് ഉക്രെയിനിലേയ്ക്കും\nMohanlal Odiyan Movie Release: റിലീസിന് മൂന്നു ദിവസം മുന്‍പ് തന്നെ ‘ഒടിയന്’ നൂറു കോടി രൂപയുടെ പ്രീറിലീസ് ബിസിനസ് നേടിയതായി സംവിധായകന് ശ്രീകുമാര് മേനോന് അറിയിച്ചു. പ്രീബുക്കിംഗ് സെയില് ചേര്‍ന്ന കണക്കാണ് നൂറു കോടി കടന്ന തുക എന്ന് ശ്രീകുമാര് മേനോന് ട്വിറ്റെറില് വെളിപ്പെടുത്തി. തെന്നിന്ത്യന് സിനിമയില് ഈ നേട്ടം കൈവരിക്കുന്ന മൂന്നാമത്തെ ചിത്രമാണ് ‘ഒടിയന്’ എന്നും അദ്ദേഹം കൂട്ടിച്ചേര്‍ത്തു.\nHappy to share the news that Odiyan has crossed 100 cr business mark yesterday evening3days b4 releaSe. This is the rights and prebooking sale combined figure. 3rd film in south and 11th in Indian cinema history #odiyanrisng @Mohanlal @themanjuwarrier pic.twitter.com/TJEf8mcrl7\nമലയാള സിനിമയ്ക്ക് വലിയ ഹിറ്റുകളൊന്നും എടുത്തു പറയാനില്ലാത്ത ഒരു വർഷം കൂടിയായിരുന്നു 2018. പ്രളയത്തെ തുടർന്ന് ഓണ വിപണിയും വലിയ നേട്ടങ്ങളൊന്നും കൈവരിക്കാതെ പോയത് ഇൻഡസ്ട്രിയ്ക്ക് ഏറെ തിരിച്ചടികൾ ഉണ്ടാക്കിയിരുന്നു. അതു കൊണ്ടു തന്നെയാണ്, മലയാള സിനിമയുടെ ഈ മാന്ദ്യകാലത്ത് മോഹൻലാൽ എന്ന താരപ്രഭാവം ‘ഒടിയനി’ലൂടെ വിസ്മയങ്ങൾ സമ്മാനിക്കുമെന്ന പ്രതീക്ഷകളേറുന്നത്. ബോക്സ് ഓഫീസിൽ ലാൽ സിനിമകൾ ഉണ്ടാക്കുന്ന മാജിക്കിന്റെ പുനരാവർത്തനം കാണാൻ കൂടിയാണ് ഈ കാത്തിരിപ്പ് എന്നിരിക്കെത്തന്നെ, ‘ഒടിയനു’ വേണ്ടി കാത്തിരിക്കുന്നത് ലാല് ആരാധകർ മാത്രമല്ല എന്ന് പറയേണ്ടി വരും. വിപണിയ്ക്ക് ഒരു ഉണര്‍വ്വ് പ്രതീക്ഷിച്ചു കൊണ്ട് സിനിമാ പ്രവർത്തകരും തിയേറ്റര് ഉടമകളും ഉറ്റു നോക്കുന്നതും ‘ഒടിയനെ’ത്തന്നെ.\nവർഷാന്ത്യം ഒരു അവധിക്കാല മൂഡിലേക്ക് പോവുമ്പോൾ കുട്ടികൾക്കും കുടുംബത്തിനുമൊപ്പം കാണാൻ സാധിക്കുന്ന ഒരു സിനിമ തിരയുന്ന പ്രേക്ഷകർക്കും ‘ഒടിയൻ’ പ്രതീക്ഷ നൽകുന്നുണ്ട്. മോഹൻലാൽ ആരാധകർക്കൊപ്പം തന്നെ കുടുംബപ്രേക്ഷകരെയും കുട്ടികളെയുമെല്ലാം ഒരു പോലെ രസിപ്പിക്കുന്ന ട്രീറ്റ്മെന്റിലാണ് അണിയറക്കാർ ചിത്രം ഒരുക്കിയിരിക്കുന്നത് എന്നാണ് ഇത് വരെയുള്ള കാഴ്ചകളില് നിന്നും മനസ്സിലാവുന്നത്. മിത്തുകളും ഐതിഹ്യസംബന്ധിയായ കഥകളുമൊക്കെ ഇഷ്ടപ്പെടുന്ന കുട്ടിപ്രേക്ഷകർക്ക് മുന്നിലേക്ക് കൂടിയാണ് ക്രിസ്മസ് വിപണി മുന്നിൽ കണ്ട് ഒടിയനെത്തുന്നത്. അതിന്റെ ഫലം കൂടിയാവാം ഈ തള്ളികയറ്റം എന്ന് തിയേറ്റര് മേഖലയില് പ്രവര്‍ത്തിക്കുന്ന വയനാട് സ്വദേശി ജൈസ്വിന് ജെയിന് അഭിപ്രായപ്പെടുന്നു.\n“എറണാകുളത്തു മാത്രമല്ല കേരളത്തിലെ പ്രധാന ജില്ലകളിലെ തിയേറ്ററുകളിലെല്ലാം തന്നെ പ്രീബുക്കിംഗിന് വൻ തിരക്കാണ് അനുഭവപ്പെടുന്നത്. വയനാട്ടിലും സിനിമയ്ക്ക് നല്ല പ്രതികരണങ്ങൾ ആണ് ലഭിച്ചു കൊണ്ടിരിക്കുന്നത്”, ജൈസ്വിന് പറയുന്നു.\nആദ്യദിവസം എത്ര ഷോകൾ ഉണ്ടെന്ന കണക്കുകൾ ‘ഒടിയൻ’ ടീം ഇതുവരെ ഔദ്യോഗികമായി പുറത്തു വിട്ടിട്ടില്ല. പുലർച്ചെ 4:30 യ്ക്കാണ് ചിത്രത്തിന്റെ ഫസ്റ്റ് ഷോ എന്നാണ് ഇപ്പോൾ കിട്ടുന്ന വിവരം. തിരുവനന്തപുരം കളിക്കാവിള ശ്രീ കലേശ്വരി ശ്രീ സരസ്വതി തിയേറ്ററിൽ 4:30 യുടെ ഫസ്റ്റ് ഷോ ടിക്കറ്റുകൾ മുക്കാലും വിറ്റു പോയിരിക്കുന്നു. കോട്ടയത്തും ‘ഒടിയന്റെ’ ആദ്യഷോ 4:30 ക്ക് ആരംഭിക്കുമെന്നാണ് തിയേറ്റർ റിപ്പോർട്ടുകൾ.\nMohanlal Odiyan Movie Release: എറണാകുളം ലുലു മാളിലെ പിവിആർ തിയേറ്ററിലും ‘ഒടിയന്റെ’ പ്രീ ബുക്കിംഗ് ഹൗസ്ഫുളായി കഴിഞ്ഞു. പിവിആറിൽ ഡിസംബർ 14-ാം തിയ്യതി ഏഴുമണിയ്ക്കാണ് ആദ്യ ഷോ. ഒടിയന്റെ 11ഷോകളാണ് ആദ്യ ദിവസം പിവിആറിൽ ഉള്ളത്.\n“ഞങ്ങളിപ്പോൾ 14 ലേക്കുള്ള ബുക്കിംഗ് മാത്രമേ ഓപ്പൺ ചെയ്തിട്ടുള്ളൂ. ടിക്കറ്റുകളെല്ലാം വിറ്റു പോയി, ഹൗസ്ഫുളാണ്. ശനി, ഞായർ ദിവസങ്ങളിലേക്കുള്ള ബുക്കിംഗ് നാളെയോടെ ഓപ്പൺ ചെയ്യും. ആ ദിവസങ്ങളിലും നല്ല തിരക്കുണ്ടാകാനാണ് സാധ്യത,” ലുലു പിവിആർ തിയേറ്റർ പ്രതിനിധി ജിജോ വെളിപ്പെടുത്തി.\nമോഹൻലാലിന്റെ സിനിമാ ജീവിതത്തിലെ ‘മോസ്റ്റ് ഹൈപ്പ്ഡ്’ കഥാപാത്രങ്ങളിലൊന്നാണ് ‘ഒടിയ’നിലെ മാണിക്യൻ. സിനിമയ്ക്കു വേണ്ടി ശരീരഭാരം നല്ല രീതിയിൽ കുറച്ച് മോഹൻലാൽ നടത്തിയ മുന്നൊരുക്കങ്ങൾ ഏറെ ശ്രദ്ധ നേടിയിരുന്നു. ‘ഒടിയൻ’ മാണിക്യൻ എന്ന കഥാപാത്രത്തിന്റെ യൗവ്വനവും വാർദ്ധക്യവും ചിത്രത്തിൽ അവതരിപ്പിക്കുന്നുണ്ട്.\nഒടിയൻ മാണിക്യന്റെ പ്രിയപ്പെട്ടവൾ പ്രഭയായി എത്തുന്നത് ലേഡീ സൂപ്പർസ്റ്റാർ മഞ്ജു വാര്യരാണ്. പ്രകാശ് രാജ്, ഇന്നസെന്റ്, നെടുമുടി വേണു, കെ.പി.എസി.ലളിത, നരെയ്ൻ, സിദ്ദിഖ്, കൈലാഷ്, സന അല്‍ത്താഫ്, മനോജ് ജോഷി, നന്ദു, ശ്രീജയ നായർ തുടങ്ങി വന്‍താര നിര തന്നെ ചിത്രത്തില് അണിനിരക്കുന്നുണ്ട്.\nRead More: മേക്കിങ് ഓഫ് എ ഹീറോ: മോഹന്‍ലാലിന്‍റെ ‘ഒടിയന്’ ലൊക്കേഷന് ചിത്രങ്ങള്\nപരസ്യ രംഗത്തെ അതികായനായ വിഎ ശ്രീകുമാരന്റെ സിനിമയിലേക്കുള്ള അരങ്ങേറ്റ ചിത്രം കൂടിയായ ‘ഒടിയന്റെ’ തിരക്കഥ രചിച്ചിരിക്കുന്നത് ഹരികൃഷ്ണന്. ആശീർവാദ് സിനിമാസിന്റെ ബാനറിൽ ആന്റണി പെരുമ്പാവൂർ ആണ് ചിത്രം നിർമ്മിക്കുന്നത്. വാരണസി, പാലക്കാട്, തസ്രാക്ക്, ഉടുമലൈപ്പേട്ടൈ, പൊള്ളാച്ചി, ഹൈദരാബാദ് എന്നിവിടങ്ങളിലായിരുന്നു ‘ഒടിയന്റെ’ ചിത്രീകരണം. പീറ്റർ ഹെയ്ൻ ആണ് ചിത്രത്തിലെ സംഘട്ടന രംഗങ്ങൾ ഒരുക്കിയിരിക്കുന്നത്. പല സംഘട്ടന രംഗങ്ങളിലും ഡ്യൂപ്പിന്റെ സഹായമില്ലാതെയാണ് മോഹൻലാൽ അഭിനയിച്ചിരിക്കുന്നത്. മലയാളം, തമിഴ്,തെലുങ്ക് ഭാഷകളിലാണ് ചിത്രം റിലീസ് ചെയ്യുന്നത്.\nസാം സി.എസ്. ആണ് പശ്ചാത്തല സംഗീതമൊരുക്കിയിരിക്കുന്നത്. റഫീഖ് അഹമ്മദ്, ലക്ഷ്മി ശ്രീകുമാർ എന്നിവരുടെ വരികൾക്ക് എം. ജയചന്ദ്രൻ സംഗീത സംവിധാനം നിർവ്വഹിച്ച അഞ്ചു ഗാനങ്ങളാണ് ചിത്രത്തിലുള്ളത്. ശ്രേയ ഘോഷാൽ, സുദീപ്കുമാർ, ശങ്കർ മഹാദേവൻ,എം ജി ശ്രീകുമാർ തുടങ്ങിയ ഗായകർക്കൊപ്പം മോഹൻലാലും ചിത്രത്തിനു വേണ്ടി പാടിയിട്ടുണ്ട്.\nTags: Film Review, Mohanlal, New Release, Odiyan\nയു എ ഇയിൽ ചെക്ക് ബുക്ക് നൽകുന്നതിന് കർശന നിയന്ത്രണം വരുന്നു\nസസ്‌പെൻസ് നിറച്ച് അമല പോളിന്റെ ‘ആടൈ’ ടീസർ\nമഞ്ജു വാര്യരോ നയന്‍താരയോ, മമ്മൂട്ടിയോ മോഹന്‍ലാലോ? പാര്‍വ്വതിയുടെ മറുപടി


Kerala Gold Price Unchanged On Wednesday; 1 Pavan Gold Records Rs 33,520; 1 Gram Gold At Rs 4,190 - Malayalam Goodreturns\n» മൂല്യമിടിഞ്ഞ് സ്വര്‍ണം; പൊന്ന് വില്‍ക്കണോ അതോ കൂടുതല് വാങ്ങണോ?\nPublished: Wednesday, March 24, 2021, 12:19 [IST]\nRead more about: kerala gold price bitcoin\nകൊച്ചി: സംസ്ഥാനത്ത് ഇന്ന് സ്വര്‍ണവിലയില് മാറ്റമില്ല. ബുധനാഴ്ച്ച സ്വര്‍ണവില പവന് 33,520 രൂപയും ഗ്രാമിന് 4,190 രൂപയുമായി തുടരുന്നു. ഇന്നലെ പവന് 120 രൂപയും ഗ്രാമിന് 15 രൂപയുമാണ് സ്വര്‍ണത്തിന് വില കുറഞ്ഞത്. ഈ മാസം സ്വര്‍ണം രേഖപ്പെടുത്തിയ ഏറ്റവും കുറഞ്ഞ വിലനിലവാരം പവന് 33,160 രൂപയാണ് (മാര്‍ച്ച് അഞ്ചിന്). ഏറ്റവും ഉയര്‍ന്ന വിലനിലവാരമാകട്ടെ 34,440 രൂപയും.\nമാര്‍ച്ച് മാസം ഇതുവരെ പവന് 920 രൂപയുടെ വിലയിടിവാണ് സംഭവിച്ചത്. ഫെബ്രുവരിയില് സ്വര്‍ണം പവന് 2,640 രൂപ കുറഞ്ഞിരുന്നു. കഴിഞ്ഞമാസം സ്വര്‍ണം കുറിച്ച ഏറ്റവും ഉയര്‍ന്ന നിരക്ക് 36,800 രൂപയും ഏറ്റവും കുറഞ്ഞ നിരക്ക് 34,160 രൂപയുമായിരുന്നു (പവന്). വെള്ളി നിരക്കില് ഇന്ന് ചെറിയ മാറ്റം സംഭവിച്ചു. 1 ഗ്രാം വെള്ളിക്ക് 65.30 രൂപയാണ് ബുധനാഴ്ച്ച വില. 8 ഗ്രാം വെള്ളിക്ക് വില 522.40 രൂപ.\nദേശീയ വിപണിയില് ഇന്ന് സ്വര്‍ണത്തിന് നേരിയ വിലവര്‍ധനവുണ്ടായിട്ടുണ്ട്. തുടര്‍ച്ചയായി രണ്ടു ദിനം വിലയിടിഞ്ഞതിന് ശേഷം സ്വര്‍ണവും വെള്ളിയും ബുധനാഴ്ച്ച നില മെച്ചപ്പെടുത്തി. എംസിഎക്‌സില് (മള്‍ട്ടി കമ്മോഡിറ്റി എക്‌സ്‌ചേഞ്ച്) 10 ഗ്രാം സ്വര്‍ണം 44,835 രൂപയാണ് വില രേഖപ്പെടുത്തുന്നത്; 0.4 ശതമാനം ഉയര്‍ച്ച. വെള്ളിയുടെ കിലോ നിരക്ക് 0.34 ശതമാനം കൂടി 65,190 രൂപയിലും എത്തി. 44,700 രൂപയ്ക്കും 44,600 രൂപയ്ക്കും ഇടയിലാണ് എംസിഎക്‌സില് സ്വര്‍ണത്തിന് പിന്തുണ ലഭിക്കുക. 45,000 രൂപയ്ക്കും 45,100 രൂപയ്ക്കുമിടയില് സ്വര്‍ണത്തിന്റെ പ്രതിരോധ നിലയും സജ്ജമാവുന്നു.\nആഗോള വിപണിയിലും സ്വര്‍ണം ഇന്ന് മുന്നേറിയിട്ടുണ്ട്. ഡോളര് സൂചിക കരുത്താര്‍ജിച്ചിട്ടും സ്വര്‍ണത്തിന് ചുവടുപിഴച്ചില്ല. ലോകമെങ്ങും കോവിഡ് വ്യാപനം വര്‍ധിക്കുന്ന പശ്ചാത്തലം സ്വര്‍ണത്തിന് സഹായകമാവുകയാണ്. ഒപ്പം യുഎസ് ബോണ്ട് നേട്ടങ്ങള് സാവധാനം പിന്‍വാങ്ങുന്നതും സ്വര്‍ണത്തിന്റെ തിളക്കം വര്‍ധിപ്പിക്കുന്നു. ബുധനാഴ്ച്ച സ്വര്‍ണം ഔണ്‍സിന് 1,731.75 ഡോളറാണ് രാജ്യാന്തര വിപണിയില് നിരക്ക്; 0.3 ശതമാനം വിലവര്‍ധനവ്. മറ്റു വിലയേറിയ ലോഹങ്ങളില് വെള്ളി ഔണ്‍സിന് 0.3 ശതമാനം ഉണര്‍വോടെ 25.16 ഡോളര് വില കുറിച്ചു. ഔണ്‍സിന് 1,168.08 ഡോളര് എന്ന നിലയിലാണ് പ്ലാറ്റിനം വ്യാപാരം പുരോഗമിക്കുന്നത്.\nമാര്‍ച്ച് ആദ്യവാരം കഴിഞ്ഞ ഒരു വര്‍ഷത്തിനിടെയുള്ള ഏറ്റവും താഴ്ന്ന നിലയിലേക്ക് സ്വര്‍ണം കൂപ്പുകുത്തിയിരുന്നു. കഴിഞ്ഞ ഓഗസ്റ്റില് 10 ഗ്രാമിന് 56,200 രൂപയെന്ന റെക്കോര്‍ഡ് വില കണ്ടെത്തിയ ശേഷമാണ് സ്വര്‍ണത്തിന്റെ ഇപ്പോഴത്തെ പിന്‍വാങ്ങല്. എന്തായാലും പ്രധാന സമ്പദ്‌വ്യവസ്ഥകളില് നിന്നും വരുന്ന സമ്മിശ്ര സാമ്പത്തിക കണക്കുകള് സ്വര്‍ണത്തിന് തുണയാവുന്നുണ്ട്. കോവിഡ് ആശങ്കയും വര്‍ധിച്ചുവരുന്ന അമേരിക്ക - ചൈന, അമേരിക്ക - റഷ്യ സംഘര്‍ഷങ്ങളും സ്വര്‍ണവിലയെ സ്വാധീനിക്കുന്നുണ്ട്.\nഇതേസമയം കരുത്താര്‍ജിക്കുന്ന ഡോളര് സൂചിക, അമേരിക്കന് ബോണ്ട് നേട്ടങ്ങള് എന്നിവ സ്വര്‍ണത്തിന്റെ കുതിപ്പിന് കടിഞ്ഞാണിടുന്ന ഘടകങ്ങളാണ്. ഇടിഎഫില് നിന്നുള്ള പണമൊഴുക്ക് സ്വര്‍ണത്തിലുള്ള നിക്ഷേപകരുടെ താത്പര്യക്കുറവും പറഞ്ഞുവെയ്ക്കുന്നു. എന്തായാലും സ്വര്‍ണത്തില് ദീര്‍ഘകാല നിക്ഷേപം നടത്താന് ഒരുങ്ങുന്നവര്‍ക്ക് ഏറ്റവും അനുയോജ്യമായ സമയം ഇതെന്നാണ് ഈ രംഗത്തുള്ള വിദഗ്ധര് ചൂണ്ടിക്കാട്ടുന്നത്.\nഇതേസമയം, വലിയ നേട്ടങ്ങള് ലക്ഷ്യമാക്കി ഹ്രസ്വകാലത്തേക്ക് നിക്ഷേപം നടത്തിയാല് നഷ്ടം നേരിടാനുള്ള സാധ്യത ഏറെയാണെന്നും ഇവര് മുന്നറിയിപ്പ് നല്‍കുന്നു. വിവാഹക്കാലവും അക്ഷയതൃതീയ ദിനവും അടുത്തിരിക്കെ ഇന്ത്യയില് സ്വര്‍ണത്തിന് ഡിമാന്‍ഡ് ഉയരുമെന്ന പ്രതീക്ഷയിലാണ് വ്യാപാരികള്. പൊന്നിന്റെ വിലക്കുറവ് കണ്ട് ദിവസവും സ്വര്‍ണം വാങ്ങുന്നവരുടെ എണ്ണം രാജ്യത്ത് വര്‍ധിക്കുകയാണ്.\nKerala Gold Price Unchanged On Wednesday; 1 Pavan Gold Records Rs 33,520; 1 Gram Gold At Rs 4,190\nKerala Gold Price Unchanged On Wednesday; 1 Pavan Gold Records Rs 33,520; 1 Gram Gold At Rs 4,190. Read in Malayalam.\nStory first published: Wednesday, March 24, 2021, 12:19 [IST]


കീഴ്‌വായു ശല്യം പ്രകൃതിദത്തമായി ഒഴിവാക്കാം | How To Avoid Farting With Natural Remedies - Malayalam BoldSky\n8 hrs ago മുടി കൊഴിയില്ല, വളരും; കടുകെണ്ണയും തൈരും ഇങ്ങനെ\n10 hrs ago ബുധന്റെ മിഥുനരാശി സംക്രമണം: നേട്ടം ഇങ്ങനെ\n11 hrs ago തടി കുറയ്ക്കാന് വേനല്‍ക്കാല ഭക്ഷണം ഇങ്ങനെ\n15 hrs ago തീരുമാനങ്ങള് സ്വയം എടുക്കേണ്ട രാശിക്കാര്\nAutomobiles ഐസിഐസിഐ ബാങ്കുമായി കൈകോര്‍ത്ത് മാരുതി; പുതിയ ഇഎംഐ പദ്ധതികള്\n| Updated: Monday, September 23, 2019, 12:31 [IST]\nകീഴ്‌വായു ശല്യം പലരേയും അലട്ടുന്ന ഒരു പ്രശ്‌നമാണ്. പലപ്പോഴും സമൂഹത്തില് മറ്റുള്ളവര്‍ക്കു മുന്നില് അപഹാസ്യരാകേണ്ട സാഹചര്യം കൂടിയുണ്ടാക്കുന്ന രോഗമാണിത്.\nവയറ്റില് രൂപപ്പെടുന്ന ഗ്യാസ് തന്നെയാണ് കീഴ് വായുവായി മലദ്വാരത്തിലൂടെ പോകുന്നത്. ഇതു ചിലരില് അടിക്കടി ഉണ്ടാകുന്നുണ്ട്. ചിലപ്പോള് ദുര്‍ഗന്ധത്തോടെയും ഈ ഗ്യാസ് പുറത്തേയ്ക്കു പോകുന്നു. ചിലരില് ഇത് വയര് വീര്‍ത്തു വരാനും വയറു വേദന പോലുളള പ്രശ്‌നങ്ങള്‍ക്കും കാരണമാകാറുണ്ട്.\nകീഴ്‌വായു ഉണ്ടാകാനിടയുള്ള രണ്ടു സാഹചര്യങ്ങളാണ് പ്രധാനമായുള്ളത്. ഇതിലൊന്ന് വായിലൂടെ ഗ്യാസ് കൂടുതല് ഉള്ളിലെത്തുന്ന അവസ്ഥ, രണ്ടാമത്തേത് ഭക്ഷണങ്ങളിലൂടെ ഗ്യാസ് ഉളളില് രൂപപ്പെടുന്ന അവസ്ഥ. ഈ രണ്ട് അവസ്ഥകളിലും ഗ്യാസ് കീഴ്‌വായുവായാണ് പുറത്തേയ്ക്കു പോകുന്നത്. കടിച്ചു ചവയ്ക്കാതെ കഴിയ്ക്കുന്നതും പെട്ടെന്നു\nഗ്യാസ് ഉള്ളിലെത്തിയാല് ഏമ്പക്കമായി പോകാം. അല്ലെങ്കില് വന്‍കുടലിലെത്തി മലദ്വാരത്തിലൂടെ പോകുന്നു. മലദ്വാരത്തിന്റെ മുറുക്കമാണ് ശബ്ദത്തോടെ പുറത്തേയ്ക്കു ഗ്യാസ് പോകുന്നതിനു കാരണം. ഇതിന് പ്രായ വ്യത്യാസമോ ലിംഗ വ്യത്യാസമോ ഇല്ല. പ്രായമായവരില് ഇതു പൊതുവേ കൂടുതലാണ്. 5-20 വരെ ഇതു പോകുന്നത് സാധാരണയാണ്. എന്നാല് ഇതില് കൂടുതല് പോകുന്നുവെങ്കില് ആരോഗ്യ പ്രശ്‌നം തന്നെയാണ്.\nകഴിയ്ക്കുന്ന ഭക്ഷണത്തില് നിന്നും\nകഴിയ്ക്കുന്ന ഭക്ഷണത്തില് നിന്നും ഗ്യാസ് ധാരാളമായി ഉണ്ടാകുന്നുണ്ട്. പലപ്പോഴും നാരുകളടങ്ങിയ ഭക്ഷണം കഴിയ്ക്കണമെന്നു പറയുന്നുവെങ്കിലും ഇവ ആരോഗ്യകരമാണെങ്കിലും ഗ്യാസുണ്ടാക്കുന്ന ഒരു കാരണം കൂടിയാണിവ. ഇവയിലെ നാരുകള് കാര്‍ബോഹൈഡ്രേറ്റുകള് ബ്രേക്ക് ചെയ്യുമ്പോള് ബാക്ടീരിയകളുമായി പ്രവര്‍ത്തിയ്ക്കും. ഇത് വായുവിനും ദുര്‍ഗന്ധത്തിനും കാരണമാകും.\nസള്‍ഫര് അടങ്ങിയ ഭക്ഷണങ്ങള്\nസള്‍ഫര് അടങ്ങിയ ഭക്ഷണങ്ങള്, പ്രത്യേകിച്ചും ഉള്ളി, വെളുത്തുള്ളി എന്നിവ കഴിച്ചാല് ഇവ ഹൈഡ്രജന് സള്‍ഫൈഡായി മാറും. ഇവ ചീഞ്ഞ മുട്ടയുടെ ഗന്ധമുണ്ടാക്കും. ഇവ കൂടുതല് കഴിച്ചാല് ഇതേ ഗന്ധത്തിനു കാരണമാകും. ഇതു പോലെ പ്രോട്ടീന് അടങ്ങിയ ഭക്ഷണങ്ങളും ഗ്യാസ് രൂപീകരണത്തിനു കാരണമാകുന്നുണ്ട്.\nമലം കെട്ടിക്കിടക്കുന്നത് ഗ്യാസ് രൂപീകരണത്തിനു കാരണമാകും. ഉച്ചയ്ക്കു ഭക്ഷണം കഴിച്ചാല് ചിലപ്പോള് അമിതമായി കീഴ് വായു ശല്യം പലര്‍ക്കുമുണ്ടാകാറുണ്ട്. ഇത് കൃത്യമായി ദഹിയ്ക്കാത്തതും ടെന്‍ഷന് കാരണവുമെല്ലാം ഇതുണ്ടാകും.\nചില തരത്തിലെ രോഗങ്ങളും\nചില തരത്തിലെ രോഗങ്ങളും ഇതുണ്ടാക്കും. പ്രമേഹം ഇതിനുളള ഒരു കാരണമാണ്. അമിതമായി അസിഡിറ്റിയുള്ളവര്‍ക്കും കുടലില് പ്രശ്‌നമുണ്ടാകുന്നവര്‍ക്കും ഇറിട്ടബിള് ബൗവല് സിന്‍ഡ്രോം ഉള്ളവര്‍ക്കുമെല്ലാം ഈ പ്രശ്‌നമുണ്ടാകാറുണ്ട്. കുടല് ക്യാന്‍സര്, പാന്‍ക്രിയാസ് പ്രശ്‌നങ്ങള് എന്നിവയെല്ലാം ഇത്തരത്തില് കീഴ് വായു ശല്യമുണ്ടാകും.\nഇതിനുളള പ്രധാന പരിഹാരം\nഇതിനുളള പ്രധാന പരിഹാരം നല്ല ശോധന എന്നതാണ്. ഇതിനായി നല്ല പോലെ വെള്ളം കുടിയ്ക്കുക, ശോധനയുണ്ടാക്കുന്ന ഭക്ഷണം കഴിയ്ക്കുക എന്നിവയും വ്യായാമവുമാണ്. വ്യായാമം കുടലിലെ പ്രവര്‍ത്തനങ്ങളെ ത്വരിതപ്പെടുത്തുന്നതാണ് കാരണം. ഗ്യാസുണ്ടാക്കുന്ന ഭക്ഷണങ്ങള് ഒഴിവാക്കുക, കുറയ്ക്കുക. പ്രത്യേകിച്ചും ഇത്തരത്തില് അമിത പ്രശ്‌നമുണ്ടെങ്കില്. പയര്, കടല, പയര് എന്നിവ കഴിയ്ക്കുമ്പോഴാണ് പ്രശ്‌നമെങ്കില് ഇവ കുറയ്ക്കുക. പരിപ്പു പോലുള്ളവ നല്ലപോലെ കുതിര്‍ത്തു കഴിയ്ക്കുന്നത് ഗ്യാസ് കുറയ്ക്കാന് നല്ലതാണ്. ഇതിലെ കാര്‍ബോഹൈഡ്രേറ്റ് പ്രവര്‍ത്തനം കുറയുന്നതാണ് കാരണം.\nമറ്റൊന്നു ഭക്ഷണം കഴിയ്ക്കുന്ന രീതിയില്\nമറ്റൊന്നു ഭക്ഷണം കഴിയ്ക്കുന്ന രീതിയില് ശ്രദ്ധ വയ്ക്കുകയെന്നതാണ്. നല്ലപോലെ ചവച്ചരച്ച് സാവധാനം കഴിയ്ക്കുക. ഇങ്ങനെ ചെയ്യുമ്പോള് ഉമിനീര് ഭക്ഷണത്തില് നല്ല പോലെ കലരും. ദഹനം നന്നാകും. കീഴ് വായു ശല്യം കുറയും. ഇതു പോലെ ചെറിയ ഇടവേളകളില് അല്‍പം വീതം കഴിയ്ക്കുക.\nവെള്ളം കുടിയ്ക്കുമ്പോഴും ഗ്യാസ് ഉള്ളിലേയ്ക്കു പോകുന്ന സാഹചര്യം ഒഴിവാക്കുക. സ്‌ട്രോ ഒഴിവാക്കുക. കുറേശെ വീതം കുടിയ്ക്കുക. ധാരാളം വെള്ളം കുടിയ്ക്കുക. പുകവലി, ച്യൂയിംഗ് ഗം ഒഴിവാക്കുക. കാര്‍ബണേറ്റഡ് പാനീയങ്ങള് ഒഴിവാക്കുക. ഇതെല്ലാം തന്നെ കീഴ് വായു ശല്യം ഒഴിവാക്കാം.\nഇതുപോലെ ഭക്ഷണത്തോട് അലര്‍ജിയെങ്കില് ഈ പ്രശ്‌നമുണ്ടാകാറുണ്ട്. പാല്, ഗോതമ്പ് തുടങ്ങിയവ ഇതിന് ഉദാഹരണമാണ്. അമിതമായ മസാല ചേര്‍ത്തവ, അമിതമായി ഇറച്ചി വിഭവം, പ്രത്യേകിച്ചും നീണ്ട ഇടവേളയ്ക്കു ശേഷം ഇവ കൂടുതല് കഴിയ്ക്കുന്നത് ഒഴിവാക്കുക. അല്ലെങ്കില് കീഴ് വായു ശല്യം രൂക്ഷമാകാം.\nRead more about: gas health body\nHow To Avoid Farting With Natural Remedies\nHow To Avoid Farting With Natural Remedies, Read more to know about,


Gorge Park, Red Square and Going GoPro in Russia - Best Travel Blogger in India | Tikkus Travelthon\nഗോർജ് പാർക്ക്, റെഡ് സ്ക്വയർ, പിന്നെ ഗോപ്രോയും കൊണ്ട് റഷ്യയിൽ\nറഷ്യയെ സംബന്ധിച്ചിടത്തോളം മഹത്തായ കാര്യമാണ് റൂബിൾ ഏതാണ്ട് ഇന്ത്യന് രൂപയ്ക്ക് തുല്യമാണ്. INR 1.1 എന്നത് 1 റൂബിൾ ആണ്. ഇന്ത്യൻ വിലയിൽ യൂറോപ്പിലെ പോലെ ഒരു അവധി കാലം റഷ്യയിൽ ആസ്വദിക്കുന്നു. മുസാഫർ എന്ന പേരിൽ ഒരു ഡ്രൈവർ കണ്ടുപിടിക്കാൻ എനിക്ക് ഭാഗ്യമുണ്ടായി. അദ്ദേഹം ഇംഗ്ലീഷിൽ സംസാരിച്ചു, എന്നെ എയർപോർട്ടിൽ നിന്നും നേരെ ഹോട്ടലിൽ കൊണ്ടാക്കി. ഞാൻ എക്സ്പെഡിയിലൂടെ ബുക്ക് ചെയ്ത ഹോട്ടലിൽ ഞാൻ പരിശോധന നടത്തി, പ്രഭാത ഭക്ഷണം മൊത്തം താരിഫിൽ ഉൾപ്പെടുത്തിയിട്ടില്ലെന്ന് തിരിച്ചറിഞ്ഞു. പ്രേതകം പണം അടക്കേണ്ടി വന്നതിൽ എനിക്ക് നിരാശ ഉളവാക്കി. മാസ്കോയിൽ വൈവിധ്യമാർന്ന റോഡുകളും കിയ കാറുകളും ഉണ്ട്. അത് തണുപ്പായിരുന്നു. രാവിലെ മുതൽ കാറ്റ് എന്റെ ജാക്കറ്റ് എനിക്ക് സംരക്ഷണം തന്നു അതിൽ നിന്നും. മുസാഫറുമായുള്ള ഒരു കരാറിൽ ഏർപ്പെട്ടു- അദ്ദേഹം എന്നെ പട്ടണം മുഴുവൻ ചുറ്റിക്കുകയാണെങ്കിൽ 10000 റൂബിൾ കൊടുക്കാമെന്നു പറഞ്ഞു. അതോടൊപ്പം, അവൻ എന്റെ ക്യാമറ അസിസ്റ്റന്റും ഗൈഡും ഒരേ സമയം ആയിരിക്കും. ഹോട്ടൽ സുഖപ്രദമായ ആയിരുന്നു ഞാൻ ജെറ്റ് ലാഗ് നിന്ന് അനുഭവിക്കുന്നത് ഞാൻ ഒരു നല്ല ഉറക്കം ഉണ്ടായിരുന്നു.\nഅടുത്ത ദിവസം രാവിലെ മുസാഫറുമായുള്ള എന്റെ ബന്ധം ആരംഭിച്ചു, ഞങ്ങൾ നഗരം ചുറ്റാൻ ഇറങ്ങി. . റെഡ് സ്ക്വയർ, ക്രെംലിൻ എന്നിവയായിരുന്നു ആദ്യ സ്റ്റോപ്പ്. എന്റെ ക്യാമറ ബാഗിൽ ഞാൻ കയ്യിട്ടു, എന്റെ ഗോപ്രോ ക്യാമറ പുറത്തെടുത്തു. റെഡ് സ്ക്വയറിന്റെ വിശാലതയും വിശാലതയും ഞാൻ ഷൂട്ടിംഗ് ആരംഭിച്ചു. നഗരത്തിന്റെ സുന്ദരമായ സൗന്ദര്യം ആസ്വദിക്കാൻ തിരക്കായിരുന്നു. പിന്നീട് ഉച്ചഭക്ഷണത്തിന് സമയമായിരുന്നു. അത് റോസ്റ്റ് ഉരുളക്കിഴങ്ങിൽ സ്റ്റേക് ഫലാഫൽ ആയിരുന്നു. മുസാഫറിനെ ഞാൻ പരിചരിച്ചു. പിന്നീട് ഞങ്ങൾ ഒരു പുരോഗമിച്ചു ഗ്രെഗെ പാർക്കിനടുത്തു. റഷ്യയിൽ സ്കേറ്റ്ബോർഡിന് ഇത് ഒരു പ്രധാന സ്ഥലമാണ്. സമീപം മോസ്കോ നദി ഒഴുകുന്നു അവിടെ ആളുകൾ തനിയേ ക്രൂയിസിലെക് പോകാൻ കഴിയും. അടുത്തിടെയുണ്ടായ കടകൾ ഐസ്ക്രീമുകളും ലോലിപ്പാപ്പുകളും വിൽക്കാൻ സഹായിക്കുന്നു.\nഡെൽഹിയിൽ നിന്ന് മാസ്കോയിലേക്ക് എന്റെ വിമാന യാത്രയിൽ നഷ്ടപ്പെട്ട എന്റെ കണ്ണടകൾ ഇല്ലാതെ എനിക്ക് അല്പം ദുർബലമായി തോന്നി. മുസഫർ നല്ലവനാണ് അതുകൊണ്ടുഞാൻ എന്റെ കെനിയൻ സഫാരിയുടെ വീഡിയോകൾ കാണിച്ചു കൊടുത്തു. എന്റെ സാഹസങ്ങൾ കണ്ടു അദ്ദേഹം അത്ഭുതപ്പെട്ടു. ബോളിവുഡ് സിനിമകളിൽ അമിതാഭ് ബച്ചൻ, മിഥുൻ ചക്രവർത്തി എന്നിവരുടെ അഭിനയം എത്രമാത്രം പ്രിയപ്പെട്ടതാണെന്ന് അദ്ദേഹം എന്നോടു പറഞ്ഞു. മൂന്ന് പ്രാവശ്യം ഡിസ്കോ ഡാൻസർ കണ്ടു. റഷ്യക്കാരും രാജ് കപൂറിനെപ്പോലെയാണ്. തീർച്ചയായും, അദ്ദേഹത്തിന്റെ പ്രശസ്തമായ ചിത്രം ആവേറയാണ്.\nവൈകുന്നേരങ്ങളിൽ ഞങ്ങൾ ഞങ്ങളുടെ മാടങ്ങളിലേക്കു തിരികെ പോയി. ആൽഫ, ബീറ്റ, ഗാമാ എന്നിങ്ങനെ മൂന്നു ഹോട്ടലുകൾ അടങ്ങിയതാണ് എന്റെ ഹോട്ടൽ. ശരി, ഞാൻ ഊഹിച്ച ജീവിതം ലളിതമാക്കി. ഞാൻ അടുത്തുള്ള മാർക്കറ്റിലും പോയി അവിടെ ആളുകൾ തൊപ്പികൾ കോട്ടുകൾ റഷ്യൻ ആന്റിക്കുകൾ ഒക്കെ വിൽക്കുന്നു. ഇന്നത്തെ ദിവസത്തെ ഫോട്ടോഗ്രാഫി കഴിഞ്ഞപ്പോൾ ഡിന്നർ കഴിക്കാൻ സമയം ആയി- ഉരുളക്കിഴങ്ങ്, സാൽമൺ സാലഡ് കൂടെ ഗോമാം സ്റ്റീക്ക്, ഇവയൊക്കെ കഴിച്ചു. അത് സ്വാദിഷ്ടമായിരുന്നു. ക്രൻബെറി ജ്യൂസ് കുടിച്ചു എല്ലാം അവസാനിപ്പിച്ചു. റഷ്യ ഇതാ ഞാൻ വരുന്നു!!\nOne thought on “ഗോർജ് പാർക്ക്, റെഡ് സ്ക്വയർ, പിന്നെ ഗോപ്രോയും കൊണ്ട് റഷ്യയിൽ”\nLucky boy ! Enjoy ! Salam to yr muzaffar !\nAlpha Amitabh Bachchan Awara Beta bollywood Expedia film From Russia With Love Gamma GoPro Gorge Park Hindi hotel Kia Kremlin Malayalam Mithun Chakraborty Moscow Moscow River Photography Raj Kapoor Red Square Ruble Rupee Russia\nകൊലോമിസ്കിയും, മോസ്കോയിലെ സരിസോനോ പാർക്കിൽ ഒരു റഷ്യൻ വിവാഹ ഡാൻസുംhttps://i2.wp.com/tikkustravelthon.in/wp-content/uploads/2017/10/xIMG_2298.jpg?resize=600%2C640&ssl=1


നടന് വിജയ് ബാബു മുന് സോവിയറ്റ് യൂണിയനിലേക്ക് കടന്നതായി പോലീസ് - Malayalam Daily News\nകൊച്ചി: യുവ നടിയെ ബലാത്സംഗം ചെയ്ത കേസിൽ പ്രതിയായ നടനും നിർമ്മാതാവുമായ വിജയ് ബാബു ദുബായിൽ നിന്ന് ജോർജിയയിലേക്ക് കടന്നതായി റിപ്പോർട്ട്. ഇയാൾ കഴിഞ്ഞ ദിവസം ദുബായിൽ നിന്ന് രക്ഷപ്പെട്ടതായി പോലീസിനെ ഉദ്ധരിച്ച് മാധ്യമങ്ങൾ റിപ്പോർട്ട് ചെയ്യുന്നു. നടന്റെ പാസ്പോര്‍ട്ട് റദ്ദാക്കിയതായി കൊച്ചി സിറ്റി പൊലീസ് കമ്മിഷണർ സി.എച്ച് നാഗരാജു അറിയിച്ചിരുന്നു\nകൊച്ചി സിറ്റി പോലീസിന്റെ റിപ്പോർട്ടിന്റെ അടിസ്ഥാനത്തിലാണ് കേന്ദ്ര വിദേശകാര്യ മന്ത്രാലയം പാസ്‌പോർട്ട് റദ്ദാക്കിയത്. ഇതേത്തുടർന്നാണ് വിജയ് ബാബുവിന്റെ വിസ റദ്ദാക്കാൻ നടപടി സ്വീകരിച്ചത്. പാസ്പോര്‍ട്ട് റദ്ദാക്കുന്നതിന് മുന്‍പാണ് ജോര്‍ജിയയിലേക്ക് പോയതെന്നാണ് സൂചന.\nമെയ് 19ന് പാസ്‌പോർട്ട് ഓഫീസർക്ക് മുന്നിൽ ഹാജരാകുമെന്ന് വിജയ് ബാബു പറഞ്ഞിരുന്നെങ്കിലും വിദേശത്ത് ഒളിവിൽ കഴിയുകയായിരുന്നു. താൻ ബിസിനസ് ടൂറിലാണെന്നും മെയ് 24ന് മാത്രമേ എത്തുകയുള്ളൂവെന്നും വിജയ് ബാബു പാസ്‌പോർട്ട് ഓഫീസറെ അറിയിച്ചു.\nവിജയ് ബാബു ദുബായ് വിട്ടതായുള്ള സൂചനകള് ഉണ്ടെന്ന് സി.എച്ച് നാഗരാജു മാധ്യമങ്ങളോട് വ്യക്തമാക്കിയിരുന്നു. ഇന്ത്യയുമായി നയതന്ത്ര ബന്ധമില്ലാത്ത പഴയ സോവയിറ്റ് യൂണിയൻ രാജ്യമായ ജോര്‍ജിയയിലേക്കാണ് വിജയ് ബാബു കടന്നിരിക്കുന്നത്. ഈ സാഹചര്യത്തില് ഇന്‍റര് പോളിന്‍റെ സഹായത്തോടെ റെഡ് കോര്‍ണര് നോട്ടീസ് പുറപ്പെടുവിക്കാനുള്ള നടപടികള് പൊലീസ് ആരംഭിച്ചു.\nഅതേസമയം നയതന്ത്ര ബന്ധമില്ലാത്ത രാജ്യത്തു നിന്ന് കുറ്റാരോപിതനായ വ്യക്തിയെ പിടികൂടാൻ പ്രയാസമാണെന്നാണ് നിയമ വൃത്തങ്ങൾ സൂചിപ്പിക്കുന്നത്. ബിസിനസ് ടൂറിലാണെന്നും ഈ മാസം 24ന് നാട്ടിലെത്തുമെന്നുമാണ് പാസ്പോര്‍ട്ട് ഓഫിസറെ വിജയ് ബാബു അറിയിച്ചത്. പക്ഷേ പൊലീസ് ഇത് വിശ്വാസത്തിലെടുത്തിട്ടില്ല. കഴിഞ്ഞ 19ന് നാട്ടിലെത്തുമെന്നായിരുന്നു വിജയ് ബാബു നേരത്തെ പൊലീസിനെ അറിയിച്ചിരുന്നത്.\nവിജയ് ബാബുവിന്‍റെ മുന്‍കൂര് ജാമ്യാപേക്ഷ ഹൈക്കോടതിയുടെ പരിഗണനയിലാണ്. ഇതില് ഉത്തരവ് വരുന്നത് വരെ ഒളിവിൽ തുടരാനാണ് വിജയ് ബാബുവിന്‍റെ ശ്രമം. ഉത്തരവ് പ്രതികൂലമായാൽ പ്രതി സ്ഥിരമായി ഒളിവിൽ കഴിയുമോയെന്നതാണ് അന്വേഷണ സംഘത്തെ കുഴയ്ക്കുന്നത്.\nകഴിഞ്ഞ മാസം 22നാണ് വിജയ് ബാബുവിനെതിരെ കോഴിക്കോട് സ്വദേശിനി പീഡന പരാതി നൽകിയത്. സിനിമയിൽ അവസരം വാഗ്‌ദാനം ചെയ്‌ത് കൊച്ചിയിലെ ഫ്ലാറ്റിൽ വച്ച് പല തവണ പീഡിപ്പിച്ചെന്നായിരുന്നു പരാതി. മെയ് 22ന് തന്നെ എറണാകുളം സൗത്ത് പൊലീസ് ബലാത്സംഗം ഉൾപ്പെടെയുള്ള വകുപ്പുകൾ ചുമത്തി കേസ് എടുത്തിരുന്നു. പരാതിക്കാരിയുടെ പേര് വെളിപ്പെടുത്തിയതിന് മറ്റൊരു കേസ് കൂടി പൊലീസ് വിജയ് ബാബുവിനെതിരെ രജിസ്റ്റർ ചെയ്‌തിരുന്നു.\nതിരുവനന്തപുരം: ദിലീപ് ചെയ്തതുപോലെ പീഡന ആരോപണം നേരിടുന്ന നറ്റന് വിജയ് ബാബുവും രാജിവെക്കണമെന്ന് മുൻ മന്ത്രിയും സിനിമാ നടനുമായ ഗണേഷ് കുമാർ...\nകൊച്ചി: കൊച്ചി: നടിയെ ബലാത്സംഗം ചെയ്തെന്ന കേസിൽ നടനും നിർമ്മാതാവുമായ വിജയ് ബാബുവിന് ഹൈക്കോടതി ബുധനാഴ്ച മുൻകൂർ ജാമ്യം അനുവദിച്ചു. ജൂൺ...\nകൊച്ചി: ബലാത്സംഗക്കേസിൽ ആരോപണ വിധേയനായ നടനും നിർമ്മാതാവുമായ വിജയ് ബാബുവിന് ഹൈക്കോടതി ജൂൺ രണ്ട് വരെ ഇടക്കാല മുൻകൂർ ജാമ്യം അനുവദിച്ചു....


RESCUING CATS | മഞ്ഞില് ഉറഞ്ഞുപോയ വാലുമായി എങ്ങോട്ടും പോകാനാവാതെ കിടന്ന പൂച്ചകുഞ്ഞുങ്ങളെ രക്ഷപ്പെടുത്തിയ വഴിയാത്രക്കാരന് അഭിനന്ദനപ്രവാഹം - Malayalivartha.com Widgets Magazine\nമഞ്ഞില് ഉറഞ്ഞുപോയ വാലുമായി എങ്ങോട്ടും പോകാനാവാതെ കിടന്ന പൂച്ചകുഞ്ഞുങ്ങളെ രക്ഷപ്പെടുത്തിയ വഴിയാത്രക്കാരന് അഭിനന്ദനപ്രവാഹം\n27 JANUARY 2020 03:47 PM IST\nഅടുത്തിടെ കൊച്ചിയില് മെട്രോ തൂണുകള്‍ക്കിടയില് കുടുങ്ങിപ്പോയ പൂച്ചകുഞ്ഞിനെ രക്ഷിക്കാന് ഒരു നാടുമുഴുവന് പരിശ്രമിച്ചത് വാര്‍ത്തയായിരുന്നു. മെട്രോയില് കുടുങ്ങിയ പൂച്ചയ്ക്ക് 'മെട്രോ മിക്കി'യെന്ന് പേരു നല്‍കി നാം അവളെ സ്നേഹിച്ചുകൊണ്ടിരിക്കുന്നു.\nകാനഡയില് മഞ്ഞിനുള്ളില് ഉറഞ്ഞുപോയ മൂന്നു പൂച്ചകുഞ്ഞുങ്ങളെ രക്ഷിക്കുവാന് ഒരു വഴിയാത്രക്കാരന് നടത്തിയ ശ്രമങ്ങള് എല്ലാവരുടേയും മനസ്സ് കീഴടക്കി. കെന്‍ഡാല് ദിവിസ്‌ക് എന്ന യുവാവ് ഇപ്പോള് നാട്ടിലെ താരമാണ്.\nഇക്കഴിഞ്ഞ ജനുവരി 22- ന് ആല്‍ബെര്‍ട്ടയ്ക്ക് സമീപമുള്ള തൊമഹൗകിലെ ഒരു എണ്ണകിണര് പരിശോധിക്കാന് എത്തിയതായിരുന്നു കെന്‍ഡാല് ദിവികസ്‌ക്. മഞ്ഞുമൂടിക്കിടക്കുന്ന വഴിയിലൂടെ കടന്നുപോകവേ ആ കൊടും മഞ്ഞത്ത് വഴിയില് മൂന്ന് പൂച്ചക്കുഞ്ഞുങ്ങള് ഇരിക്കുന്ന കണ്ടപ്പോള് അതിലല്‍പ്പം അസ്വാഭാവികത ഉണ്ടല്ലോയെന്ന് തോന്നിയതിനാല് കെന്‍ഡാല് അവിടേക്ക് എത്തി.\nമഞ്ഞില് വാലുകള് ഉറച്ചുപോയതിനാല് മുന്നോട്ടുനീങ്ങാന് കഴിയാത്ത അവസ്ഥയില് ഇരിക്കയായിരുന്നു അവ. അവയെ എടുത്തുമാറ്റാന് കെന്‍ഡാല് ശ്രമിച്ചുവെങ്കിലും കഴിഞ്ഞില്ല. ഇതോടെ തന്റെ വാഹനത്തിലിരുന്ന ഫ്ളാസ്‌കില് നിന്നും ചൂടു കാപ്പി കൊണ്ടു വന്ന് പൂച്ചകുഞ്ഞുങ്ങളുടെ വാലില് ഒഴിച്ചു. ആ ചൂടില് അവിടത്തെ മഞ്ഞ് ഉരുകിത്തുടങ്ങിയതോടെ കെന്‍ഡാലിന് അവയെ മഞ്ഞില് നിന്ന് 'പറിച്ചെടുക്കാന്' കഴിഞ്ഞു!\nതണുത്തു വിറച്ചിരുന്ന പൂച്ചകുഞ്ഞുങ്ങളാകട്ടെ ആ സമയം കിട്ടിയ ആ ചൂടുകാപ്പിയും ആര്‍ത്തിയോടെ നക്കിക്കുടിച്ചു. വിശന്ന് വലഞ്ഞുകിടന്നിരുന്ന പൂച്ചകുഞ്ഞുങ്ങളെ കെന്‍ഡാല് തന്റെ വീട്ടിലേക്ക് കൊണ്ടുപോയി ഭക്ഷണം നല്‍കി. കെന്‍ഡാല് തന്നെയാണ് ഈചിത്രങ്ങളും വീഡിയോയും ഫെയ്സ്ബുക്ക് വഴി പുറത്തുവിട്ടത്.\nപൂച്ചകുട്ടികളെ ഏറ്റെടുക്കാന് ആരെങ്കിലുമുണ്ടോയെന്നും കെന്‍ഡാല് അന്വേഷിച്ചിരുന്നു. മൂന്നു പേരെയും ഒരുമിച്ച് സ്വീകരിക്കാന് കഴിയണമെന്നും അവയെ വേര്‍പിരിക്കാന് ആഗ്രഹിക്കുന്നില്ലെന്നും കെന്‍ഡാല് വ്യക്തമാക്കിയിരുന്നു. പോസ്റ്റ് കണ്ട് നിരവധി പേര് ദത്തെടുക്കാന് ആഗ്രഹം പ്രകടിപ്പിച്ച് എത്തി.\n'മൂന്ന് കൊച്ചു തെമ്മാടികളും അവരുടെ പുതിയ വീട്ടിലേക്ക് താമസം മാറ്റിയെന്നും ഭക്ഷണം കഴിച്ച് അവര് ഊര്‍ജസ്വലരായിരിക്കുന്നുവെന്നും' കെന്‍ഡാല് പിന്നീട് പോസ്റ്റ് ചെയ്തു. മൂന്നു ജീവനുകളെ സംരക്ഷിച്ച കെന്‍ഡാലിന് ഇപ്പോള് അഭിനന്ദന പ്രവാഹമാണ്.\nരവിശങ്കറും അമൃതാനന്ദമയിയും ജഗ്ഗി വാസുദേവും പോള് ദിനകരനും ജോണ് വെസ്ലിയും മതസമ്മേളനങ്ങള് നടത്താറുണ്ട്. തബ്‌ലീഗ് ജമാഅത്തിനോട് മാത്രം വിവേചനം കാണിക്കുന്നത് അംഗീകരിക്കാനാകില്ല. (2 minutes ago)\nകൊവിഡ്19 വായുവിലൂടെ പകരില്ല; രോഗബാധ സ്ഥിരീകരിച്ചവരുടെ കുടുംബങ്ങളിലെ എല്ലാവര്‍ക്കും രോഗം സ്ഥിതീകരിച്ചിട്ടില്ല; ഇന്ത്യന് കൗണ്‍സില് ഓഫ് മെഡിക്കല് റീസേര്‍ച്ച് റിപ്പോർട്ട് (12 minutes ago)\nകോവിഡിനെതിരെ ഐക്യ ദീപം തെളിച്ച് രാജ്യം (31 minutes ago)\nദീപം തെളിഞ്ഞ് ഇന്ത്യ ഇനി ഇരുട്ടിൽ നിന്നും വെളിച്ചത്തിലേക്ക് കൊവിഡ് 19 പ്രതിരോധ പ്രവര്‍ത്തനങ്ങളുടെ ഭാഗമായാണ് പ്രധാനമന്ത്രി നരേന്ദ്ര മോദി രാത്രി9മണിക്ക് ജനങ്ങളോട്9മിനുറ്റ് നേരം വീട്ടുകളില് ദീപം തെ (36 minutes ago)\nരാജ്യത്ത് കൊറോണ ബാധിതരുടെ എണ്ണം 3577; കഴിഞ്ഞ 24 മണിക്കൂറിനിടെ രോഗം സ്ഥിരീകരിച്ചത് 505 പേര്‍ക്ക് (42 minutes ago)


Janani to pair up with M-Town biggies - Malayalam Filmibeat\n3 hrs ago ഉണ്ണി മുകുന്ദനോട് ഇഷ്ടം തുറന്ന് പറഞ്ഞ് നടി മൃദുല വിജയ്, താരങ്ങളുടെ വീഡിയോ വൈറലാകുന്നു\n4 hrs ago മലയാള സിനിമയുടെ പ്രിയപ്പെട്ട മുത്തച്ഛന് വിട, ആദരാജ്ഞലി അർപ്പിച്ച് കലാകേരളം\nജനനിയുടെ ഭാഗ്യം തെളിഞ്ഞു\n| Updated: Thursday, December 19, 2013, 13:05 [IST]\nമലയാളത്തിലെ പുത്തന് നായികമാരില് മുന്‍നിരയിലേയ്‌ക്കെത്തുകയാണ് ജനനി അയ്യര്. സുഗീത് സംവിധാനം ചെയ്ത ത്രീഡോട്‌സ് എന്ന ചിത്രത്തിലൂടെ കുഞ്ചാക്കോ ബോബന്റെ നായികയായി അരങ്ങേറ്റം കുറിച്ച ജനനിയുടെ ആദ്യചിത്രം പക്ഷേ വേണ്ടത്ര ശ്രദ്ധിക്കപ്പെട്ടിരുന്നില്ല. എന്നാല് പിന്നീട് ജനനിയുടെ നക്ഷത്രം തെളിയുകയായിരുന്നു.\nമോഡലിങ്ങിലൂടെയാണ് ജനനി സിനിമയില് എത്തുന്നത്. സിനിമയിലെത്തുന്നതിന് മുമ്പേ നൂറ്റമ്പതോളം പരസ്യചിത്രങ്ങളില് അഭിനയിച്ചിട്ടുള്ള ജനനി ആദ്യമായി അഭിനയിച്ച ചിത്രം അവന് ഇവന് ആണ്. സംവിധായകന് ബാലയാണ് അവന് ഇവനിലൂടെ ജനനിയെ നായികയായി അവതരിപ്പിച്ചത്. അതിന് മുമ്പ് മോഡലിങ്ങില് സജീവമായ സമയത്ത് തിരു തിരു തുരു തുരു എന്ന ചിത്രത്തിലും വിണ്ണൈതാണ്ടി വരുവായാ എന്ന ചിത്രത്തിലും ജനനി അതിഥിതാരമായി എത്തിയിരുന്നു.\nമലയാളത്തില് ഇപ്പോള് മുന്‍നിര സംവിധായകരുടെയും മുന്‍നിര നടന്മാരുടെയും കൂടെയാണ് ജനനി പുതിയ ചിത്രങ്ങളില് അഭിനയിക്കുന്നത്. 2014ല് ജനനി അഭിനയിച്ച് പുറത്തിറങ്ങാന് പോകുന്ന ഒട്ടേറെ ചിത്രങ്ങളുണ്ട്.\nഅവന് ഇവനില് നിഷ്‌കളങ്കയായ ഒരു പോലീസ് കോണ്‍സ്റ്റബിളിന്റെ വേഷത്തിലാണ് ജനനി അഭിനയിച്ചത്.\nസുഗീത് സംവിധാനം ചെയ്ത ത്രീഡോട്‌സ് എന്ന ചിത്രത്തില് നഴ്‌സറി ടീച്ചറുടെ വേഷത്തിലാണ് ജനനി അഭിനയിച്ചത്. ചിത്രത്തില് കുഞ്ചാക്കോ ബോബനായിരുന്നു ജനനിയുടെ നായകന്.\nമോഹന്‍ലാല് വേഷമിടുന്ന ശ്രീനാഥ് രാജേന്ദ്രന്റെ കൂതറയെന്ന ചിത്രത്തിലെ ഒരു നായിക ജനനിയാണ്. ചിത്രത്തില് ഒരു പരമ്പരാഗത മുസ്ലീം കുടുംബത്തിലെ പെണ്‍കുട്ടിയുടെ വേഷമാണ് ജനനിയ്ക്ക്.\nനിവിന് പോളി നായകനാകുന്ന എഡിസണ് ഫോട്ടോസ് എന്ന ചിത്രത്തിലും ജനനിതന്നെയാണ് നായികയാകുന്നത്. ചിത്രത്തില് ഒരു തുളു ബ്രാഹ്മണയുവതിയുടെ വേഷത്തിലാണ് ജനനി എത്തുക.\nപൃഥ്വിരാജ് ഐപിഎസ് ഓഫീസറായി വേഷമിടുന്ന പുതിയ ചിത്രമായ സെവന്‍ത് ഡേയിലും ജനനി ശക്തമായ ഒരു കഥാപാത്രത്തെ അവതരിപ്പിക്കുന്നുണ്ട്.\nആസിഫ് അലി, സണ്ണി വെയ്ന് എന്നിവര് പ്രധാന വേഷത്തില് എത്തുന്ന മോസയിലെ കുതിരമീനുകള് എന്ന ചിത്രത്തിലേയ്ക്കും ജനനി കരാറായിക്കഴിഞ്ഞു. ഈ ചിത്രത്തില് ഒരു പോസ്റ്റ് വുമണിന്റെ വേഷമാണ് താരത്തിന്\nതമിഴിലും ജനനി പല പുതിയ ചിത്രങ്ങളിലും അഭിനയിക്കുന്നുണ്ട്. തമിഴ് സംസാരിക്കുന്ന നായികയെന്നതുതന്നെയാണ് തമിഴകത്ത് ജനനിയ്ക്ക് ലഭിയ്ക്കുന്ന പ്രാധാന്യത്തിന് കാരണം. അന്യഭാഷാ നടിമാരുടെ തള്ളിക്കയറ്റമുള്ള തമിഴില് സ്വന്തം ഡബ്ബ് ചെയ്യാന് കഴിയുകയെന്നത് ജനനിയുടെ പ്ലസ് പോയിന്റാണ്.\nമലയാളത്തില് കരാര് ഒപ്പുവച്ചിരിക്കുന്ന ഓരോ തരത്തിലും വൈവിധ്യമുള്ള വേഷങ്ങളാണ് ജനനിയ്ക്ക് ലഭിച്ചിരിക്കുന്നത്.\nMore JANANI IYER News\nനായികമാര്‍ക്ക് 'ക്യൂട്ട്‌നസ്സ്' നിര്‍ബന്ധമാണോ.. എന്തിനാണത് എന്ന് ചാക്കോച്ചന്റെ നായിക ചോദിക്കുന്നു\nജനനി അയ്യര് മലരാകുന്നു; മലര് ഫാന്‍സ് സഹിക്കുമോ??\nജനനി അയ്യര് പശുപതിയുടെ നായികയാവുന്നു\nജേണലിസ്റ്റാവാന് ജനനി റെഡി\nജനനി പേരില് നിന്ന് അയ്യരെ വെട്ടി\nആസിഫിന്റെ നായികയായി ജനനി അയ്യര് വീണ്ടും\nകൂതറ വരാന് ഒരു ദിവസം വൈകും\nതുളു ബ്രാഹ്മണ യുവതിയായി ജനനി അയ്യര്\nഏഴാമത്തെ ദിവസം പൃഥ്വിയ്‌ക്കൊപ്പമുള്ളവര്\nക്രിസ്മസിനും ന്യൂയറിനും ഇടയില് പൃഥ്വി\nതമിഴില് തിരിച്ചുപോകാന് ആഗ്രഹം: ജനനി അയ്യര്\nമക്കനയിട്ട സുന്ദരിയായി സ്വാതി റെഡ്ഡി\nRead more about: janani iyer seventh day koothara edison photos mosayile kuthirameenukal ജനനി അയ്യര് സെവന്‍ത് ഡേ മോസയിലെ കുതിരമീനുകള് കൂതറ എഡിസണ് ഫോട്ടോസ്\nJanani Iyer is onaroll. It is not often thatanew entry into the industry gets to act with four top stars back to back\nസലിംകുമാര് എന്ന പ്രേക്ഷകന്‌റെ ഒരു വിലയിരുത്തലാണ് അത്, തുറന്നുപറഞ്ഞ് സത്യന് അന്തിക്കാട്\nചിത്രം കണ്ട് വിവാഹ ജീവിതത്തിൽ അസംതൃപ്തരായ ഒരു പത്ത് സ്ത്രീകളെങ്കിലും വിവാഹ മോചനം നേടണമെന്നാണ് ആഗ്രഹം\nശ്രദ്ധ നേടി ട്രാൻസ് വുമൺ 'ഹരിണി ചന്ദന'യുടെ വിവാഹ വീഡിയോ\nമമ്മൂക്കയുടെ 'പുട്ടുറുമ്മീസ്' ജനിച്ചതിങ്ങനെ...\nകൊവിഡ് മോചിതനായി ജീവിതത്തിലേയ്ക്ക് തിരിച്ചു വരുന്നതിനിടെ അന്ത്യം\nഅലീന പടിക്കൽ വിവാഹ വീഡിയോ കാണാം\nഉമ്മ കൊടുത്തില്ല കാമുകി ഉപേക്ഷിച്ചു പോയെന്ന് അക്ഷയ് കുമാര്\nഈ ഇതിഹാസ സീരീസിനെ വെല്ലാൻ മറ്റൊരു പരമ്പര ഇനിയുണ്ടാകുമോ? 13Years Of Breaking Bad


ആലപ്പുഴ: ആലപ്പുഴ ബൈപാസ് ഫ്ലൈ ഓവറിന്‍്റെ മധ്യഭാഗത്ത് വെച്ച് മാരുതി ഒമ്നി വാനിനാണ് പെട്ടെന്ന് തീ പിടിച്ചത്.\nഫാന്, വാഷിംഗ് മെഷീന് എന്നിവ മാര്‍ക്കറ്റ് ചെയ്യുന്ന വഴിച്ചേരിയിലെ വിഹാ മാര്‍ക്കറ്റിഗ് എന്ന കമ്ബനിയുടെ വാഹനത്തിനാണ് തീ പിടിച്ചത്. കമ്ബനി ജീവനക്കാരനായ ജിഷ്ണു.J ആണ് വാഹനം ഓടിച്ചിരുന്നത്.\nബൈപ്പാസ് ഫ്ലൈ ഓവറിന്‍്റെ മധ്യഭാഗത്തെത്തിയപ്പോള് വാഹനത്തിന്‍്റെ ബാറ്ററി വെച്ചിരുന്ന പിന്‍ഭാഗത്ത് നിന്നും ചൂട് വരുന്നതായി തോന്നിയ ജിഷ്ണു വാഹനം നിര്‍ത്തി പരിശോധിച്ചപ്പോള് വാഹനത്തിന്‍്റെ പിന്‍ഭാഗത്ത് നിന്നും തീ ആളിപ്പടരുകയായിരുന്നു.\nഉടന് തന്നെ ആലപ്പുഴ ഫയര് സ്റ്റേഷനില് വിളിച്ചറിയിച്ചതിനെ തുടര്‍ന്ന് അഗ്നിരക്ഷാ സേനയെത്തിയാണ് തീ അണച്ചത്. വാഹനം പൂര്‍ണ്ണമായും കത്തി നശിച്ചു. വേഗത്തില് രക്ഷാപ്രവര്‍ത്തനം നടത്തിയതിനാല് പെട്രോള് ടാങ്കിലേയ്ക്ക് തീ പടര്‍ന്ന് വലിയ അപകടം ഉണ്ടാകാതെ തടയാന് കഴിഞ്ഞു.\nആലപ്പുഴ സ്റ്റേഷന് ഓഫീസര് D. ബൈജു, അസിസ്റ്റന്‍്റ് സ്റ്റേഷന് ഓഫീസര് R.ഗിരീഷ്, സീനിയര് ഫയര് & റെസ്ക്യു ഓഫീസര് S. K. സലിം കുമാര് എന്നിവരുടെ നേതൃത്വത്തില് എത്തിയ ഫയര് & റെസ്ക്യു ടീമാണ് രക്ഷാപ്രവര്‍ത്തനം നടത്തിയത്.\nഒമ്നി വാന് ആലപ്പുഴയില് നിന്നും ചങ്ങനാശ്ശേരിയ്ക്ക് പോകുകയായിരുന്നു.\nഏപ്രില് 19 ന് ഉച്ചയ്ക്ക് 12.45 നാണ് അപകടം ഉണ്ടായത്. വിഷ്ണുവിന്‍്റെ കൈയ്ക്ക് ചെറിയ പൊള്ളലേറ്റു.


കോർപ്പറേറ്റുകളെ തലോടിയും പാവങ്ങളെ പിഴിഞ്ഞും മോദി ; ശതകോടീശ്വരരുടെ സ്വത്ത് 23.14 ലക്ഷം കോടിയിൽ നിന്ന് 53.16 ലക്ഷത്തിലേക്ക് | Kerala | Deshabhimani | Tuesday Jan 18, 2022\nന്യൂഡൽഹി> കോർപ്പറേറ്റ് അനുകൂല നികുതി ഘടനയാണ് ഇന്ത്യയിൽ അസമത്വം വർധിക്കുന്നതിന് മുഖ്യകാരണമെന്ന് ഓക്‌സ്‌ഫാം റിപ്പോർട്ട്. മോദി സർക്കാർ അധികാരത്തിൽ വന്നത് മുതൽ കോർപ്പറേറ്റ് അനുകൂല നികുതി പരിഷ്‌ക്കാരങ്ങൾ തീവ്രമായി. അതിസമ്പന്നർക്ക് മേൽ ചുമത്തിയിരുന്ന ‘വെൽത്ത് ടാക്‌സ്’ 2016 ൽ മോദി സർക്കാർ റദ്ദാക്കി. ഇതോടൊപ്പം കോർപ്പറേറ്റ് നികുതി 30 ശതമാനത്തിൽ നിന്ന് 22 ശതമാനമായി കുറച്ചു. കോർപ്പറേറ്റ് നികുതി കുറച്ചതിലൂടെ മാത്രം പ്രതിവർഷം ഒന്നര ലക്ഷം കോടി രൂപയാണ് സർക്കാരിന് നഷ്ടം. പുതിയ നിർമ്മാണ സംരംഭങ്ങളുടെ നികുതി 25 ൽ നിന്ന് 15 ശതമാനമാക്കി.\nഅതേ സമയം ഇന്ധനനികുതിയടക്കം പരോക്ഷ നികുതികൾ കുത്തനെ ഉയർത്തി കോവിഡ് കാലത്തും സാധാരണക്കാരെ പിഴിഞ്ഞു. വരുമാന നികുതി പിരിവും തീവ്രമാക്കി. 2020–-21 കാലയളവിൽ മാത്രം ഇന്ധന നികുതി 33 ശതമാനം ഉയർത്തി. കോവിഡിന് മുമ്പത്തേക്കാൾ 79 ശതമാനമാണ് ഇന്ധന നികുതി വർധിപ്പിച്ചത്. 12 വർഷത്തിനിടെ ആദ്യമായി വരുമാന നികുതി വരുമാനം കോർപ്പറേറ്റ് നികുതി വരുമാനത്തേക്കാൾ വർധിച്ചു. 2014–-15 ന് ശേഷം ആദ്യമായി ഓഹരി വിപണിയിൽ ലിസ്‌റ്റ് ചെയ്‌ത കമ്പനികളുടെ ലാഭം ആകെ ജിഡിപിയുടെ 2.6 ശതമാനമായി ഉയർന്നു.\nശതകോടീശ്വരരുടെ സ്വത്ത് 23.14 ലക്ഷം കോടിയിൽ നിന്ന് 53.16 ലക്ഷം കോടിയായി\nമഹാമാരി കാലമായ 2020 മാർച്ച് മുതൽ 2021 നവംബർ വരെയുള്ള കാലയളവിൽ ഇന്ത്യയിലെ ശതകോടീശ്വരൻമാരുടെ സ്വത്ത് 23.14 ലക്ഷം കോടി രൂപയിൽ നിന്നും 53.16 ലക്ഷം കോടിയായി ഉയർന്നു. ശതകോടീശ്വരൻമാരുടെ എണ്ണം 39 ശതമാനം വർധിച്ചു. ലോകത്തെ 500 അതിസമ്പന്നരാകട്ടെ സ്വത്തിൽ ഒരു ലക്ഷം കോടി ഡോളറിന്റെ വർധനവ് വരുത്തി. പ്രതിദിനം ഒരു ശതകോടീശ്വരൻ വീതം ലോകത്ത് സൃഷ്ടിക്കപ്പെട്ടു. അതേസമയം അതിദരിദ്രരുടെ എണ്ണം ഇരട്ടിയായി വർധിച്ച് 16 കോടിയിലെത്തി. ഇന്ത്യയിൽ മാത്രം നാലു കോടിയിലേറെ പേർ ഒറ്റവർഷത്തിൽ അതിദരിദ്രരായി മാറി.\nരാജ്യത്ത് അതിസമ്പന്നരുടെ എണ്ണം വർധിച്ചപ്പോൾ ആരോഗ്യ–- വിദ്യാഭ്യാസ–- സാമൂഹികക്ഷേമ മേഖലകളിലെ സർക്കാർ മുതൽമുടക്ക് കുത്തനെ ഇടിഞ്ഞു. കോവിഡ് കാലമായിട്ടും ആരോഗ്യ ബജറ്റ് 2020–-21 വർഷത്തിൽ 10 ശതമാനം ഇടിഞ്ഞു. വിദ്യാഭ്യാസ ബജറ്റ് ആറു ശതമാനവും സാമൂഹ്യസുരക്ഷ പദ്ധതികൾക്കുള്ള നീക്കിയിരിപ്പ് ഒന്നര ശതമാനത്തിൽ നിന്നും 0.6 ശതമാനമായും കുറഞ്ഞു.\nരാജ്യത്തെ 142 ശതകോടീശ്വരൻമാരുടെ സ്വത്ത് 719 ശതകോടി ഡോളറാണെങ്കിൽ വരുമാനത്തിൽ പിന്നിലുള്ള 40 ശതമാനം ജനസംഖ്യയുടെ (55.5 കോടി) സ്വത്ത് 657 ശതകോടി മാത്രമാണ്. രാജ്യത്തെ 10 അതിസമ്പന്നരുടെ സ്വത്ത് മാത്രമെടുത്താൽ 25 വർഷത്തേക്ക് സ്‌കൂൾ–- ഉന്നതവിദ്യാഭ്യാസ മേഖലയ്‌ക്കാവശ്യമായ ഫണ്ട് കണ്ടെത്താം. 10 ശതമാനം സമ്പന്നർക്ക് മേൽ ഒരു ശതമാനം അധികനികുതി ചുമത്തിയാൽ 17.7 ലക്ഷം ഓക്‌സിജൻ സിലിണ്ടറുകൾ അധികമായി സമാഹരിക്കാം. സമ്പന്നപട്ടികയിലെ ആദ്യ 98 ശതകോടീശ്വരൻമാർക്ക് മേൽ ഒരു ശതമാനം അധികനികുതി ചുമത്തിയാൽ കേന്ദ്രത്തിന്റെ ആരോഗ്യ ഇൻഷുറൻസ് പദ്ധതിയായ ആയുഷ്‌മാൻ ഭാരതിന് ഏഴുവർഷത്തേക്ക് പണം കണ്ടെത്താം. സൗജന്യ കോവിഡ് വാക്‌സിനേഷന് ആകെ വേണ്ടി വരുന്ന അമ്പതിനായിരം കോടിയും ഇങ്ങനെ കണ്ടെത്താനാകും.\n98 ശതകോടീശ്വരൻമാരുടെ ആകെ സ്വത്ത് കേന്ദ്ര ബജറ്റിന്റെ 41 ശതമാനം അധികമാണ്. ശതകോടീശ്വരൻമാർക്ക് വെൽത്ത് ടാക്‌സ് ചുമത്തിയാൽ പ്രതിവർഷം78.3 ശതകോടി ഡോളർ പ്രതിവർഷം സമാഹരിക്കാനാകും. ആരോഗ്യ ബജറ്റ് 271 ശതമാനം വർധിപ്പിക്കാൻ ഈ തുകയ്‌ക്കാവും. വനിതാ–- ശിശുവികസന വകുപ്പിനായി 2021 ൽ ബജറ്റിൽ നീക്കിവെച്ചത് ശതകോടീശ്വരൻമാരിൽ ഏറ്റവും പിന്നിലുള്ള 10 പേരുടെ ആകെ സ്വത്തിന്റെ പകുതി മാത്രമാണ്. 10 കോടിക്ക് മേൽ വരുമാനമുള്ളവർക്ക് രണ്ട് ശതമാനം നികുതി ചുമത്തിയാൽ വനിതാ–- ശിശുവികസനത്തിനായുള്ള ബജറ്റ് 121 ശതമാനം വർധിപ്പിക്കാം.\n100 സമ്പന്നരുടെ സ്വത്തെടുത്താൽ സ്‌ത്രീകളുടെ സ്വയംസഹായ സംഘങ്ങളെയും മറ്റും സഹായിക്കുന്ന നാഷണൽ റൂറൽ ലൈവ്‌ലിഹുഡ് മിഷൻ 365 വർഷത്തേക്ക് നടത്തി കൊണ്ടുപോകാം. 98 ശതകോടീശ്വരൻമാർക്ക് നാല് ശതമാനം നികുതി ചുമത്തിയാൽ സ്‌കൂളുകളിലെ ഉച്ചഭക്ഷണ പദ്ധതി 17 വർഷവും സമഗ്ര ശിക്ഷാഅഭിയാ ആറു വർഷവും നടത്താം. അംഗൻവാടി അടക്കമുള്ള പദ്ധതികൾ ഉൾപ്പെടുന്ന മിഷൻ പോഷൺ 10 വർഷം കൊണ്ടുപോകാനാകും. അതല്ലെങ്കിൽ ആരോഗ്യവകുപ്പിനുള്ള രണ്ടു വർഷത്തെ ബജറ്റ് കണ്ടെത്താം.\nwealth of billionaires increased


a talk with rehamn | Metrovaartha\nMetrovaarthaFeatureCinemaനായകനും സംവിധായകനും ……\nനായകനും സംവിധായകനും ……\nSunday, Mar 12, 2017,11:06 IST By ശ്രീജിത്ത് കൃഷ്ണൻ A A A\nനവാഗത സംവിധായകന്‍റെ ഓരോ നിമിഷവും സസ്‌പെന്‍സ് നിറഞ്ഞ ക്രൈം ത്രില്ലർ ചിത്രം ഇരുകൈയും നീട്ടിയാണ് മലയാളികൾ സ്വീകരിച്ചത്. ധ്രുവങ്ങൾ 16 എന്ന തമിഴ് ചിത്രത്തിലൂടെ മലയാളത്തിന്‍റെ എവർഗ്രീൻ സ്റ്റാർ റഹ്മാൻ മാത്രമല്ല 22 കാരനായ സംവിധായകനും മലയാളികളുടെ സ്നേഹം സ്വന്തമാക്കുകയാണ്. ചിത്രത്തിന്‍റെ വിശേഷങ്ങൾ പങ്കുവെയ്ക്കുകയാണ് നടൻ റഹ്മാനും സംവിധായകൻ കാർത്തിക് നരേനും.\nവളരെ പുതുമകൾ നിറഞ്ഞതാണീ ചിത്രം. ചിത്രത്തിന്‍റെ കഥയിൽ മാത്രമല്ല ആ പുതുമ. ക്യാമറയിലും എഡിറ്റിങ്ങിലുമെല്ലാം വ്യത്യസ്തത കൊണ്ടുവരാൻ സാധിച്ചിട്ടുണ്ട്. ധ്രുവങ്ങള് പതിനാറ് തന്‍റെ കരിയറിലെ തന്നെ മികച്ച ചിത്രമാണ്. വര്‍ഷങ്ങള് നീണ്ട തന്‍റെ സിനിമാ ജീവിതത്തില് തനിക്ക് കിട്ടിയ കഥാപാത്രങ്ങളില് മികച്ചത് ഏതെന്നു ചോദിച്ചാല് ധ്രുവങ്ങള് 16ലെ ദീപക് ആണെന്നു പറയുമെന്നും റഹ്മാൻ.\nചിത്രത്തിന്‍റെ കഥയുമായി കാർത്തിക്ക് കാണാനെത്തുന്നത് ഒരു സിനിമയുടെ ലൊക്കേഷനിലേക്കായിരുന്നു. അന്ന് 21 വയസ് മാത്രമുള്ള കാര്‍ത്തിക് നിരവധി തവണ തന്നെ കാണാന് വന്നിരുന്നു. ആദ്യം വന്നപ്പോള് താന് കരുതിയത് ഏതെങ്കിലും സംവിധായകന്‍റെ അസിസ്റ്റന്‍റായിരിക്കുമെന്നാണ്. എന്നാല് ചിത്രം സംവിധാനം ചെയ്യാനാണെന്നും തന്നെയാണ് കേന്ദ്ര കഥാപാത്രമായി കാണുന്നതെന്നുമാണ് കാര്‍ത്തിക് പറഞ്ഞപ്പോൾ അൽപ്പമൊന്നു ഞെട്ടി. ചിത്രത്തില് പൊലീസ് കഥാപാത്രത്തെയാണ് താന് അവതരിപ്പിക്കേണ്ടതെന്ന് പറഞ്ഞപ്പോള് കാര്‍ത്തിക്കിനോട് താന് ഈ വേഷം ചെയ്യില്ലെന്നാണ് പറഞ്ഞത്. എന്നാല് വീണ്ടും വീണ്ടും കാര്‍ത്തിക് തന്നെ കാണാന് വന്നു. കാര്‍ത്തിക് പിന്നാലെ നടക്കുകയായിരുന്നു.\nറഹ്മാനെ ഈ ചിത്രത്തിൽ അഭിനയിപ്പിക്കാൻ കഷ്ടപ്പെട്ടതു പോലെ നിരവധി പ്രശ്നങ്ങളിലൂടെയാണ് കാർത്തിക് സിനിമ പൂർത്തിയാക്കുന്നത്. ആര് ഈ ചിത്രം നിർമിക്കുമെന്നതായിരുന്നു ആദ്യ ചോദ്യം. സിനിമാമേഖലയിൽ ഒരു പരിചയവുമില്ലാത്തൊരാൾ…ഹ്രസ്വചിത്രങ്ങളെടുത്തിട്ടുണ്ട് എന്നല്ലാതെ. പ്രായവും കുറവാണല്ലോ..ആറുമാസം നിർമാതാവിനു വേണ്ടി അലഞ്ഞു ഒടുവിൽ അച്ഛൻ നിർമാതാവാകുകയായിരുന്നു. എന്നാൽ ചലച്ചിത്രം വിതരണക്കാരെ കണ്ടെത്താൻ ഏറെ കഷ്ടപ്പെടേണ്ടി വന്നില്ലെന്നു സംവിധായകൻ പറയുന്നു.\nകാര്‍ത്തിക് അക്ഷരാര്‍ത്ഥത്തില് ഓരോ രംഗവും അഭിനയിച്ച് കാണിക്കുകയായിരുന്നു. തിരക്കഥ കേട്ടപ്പോള് തന്നെ ഗംഭീരമാണെന്ന് തോന്നി. ചിത്രത്തിന്‍റെ ക്യാമറാമാനും എഡിറ്റര്‍ക്കും മറ്റ് പ്രവര്‍ത്തകര്‍ക്കും ചിത്രത്തിന്‍റെ ഓരോ ഷോട്ടിനെക്കുറിച്ച് പോലും കൃത്യമായ ധാരണ ഉണ്ടായിരുന്നതായും റഹ്‍മാന് പറഞ്ഞു. വര്‍ഷങ്ങള് നീണ്ട സിനിമാജീവിതത്തില് ഒരു 22കാരന്‍റെ ചിത്രമാണ് തന്‍റെ മികച്ച ചിത്രമെന്ന് പറയാന് ആദ്യം അപകര്‍ഷതാബോധം തോന്നിയിരുന്നു. എന്നാല് കാര്‍ത്തിക്കിനെ കെട്ടിപ്പിടിച്ചാണ് താന് ഇക്കാര്യം പറഞ്ഞതെന്നും റഹ്‍മാന് കൂട്ടിച്ചേര്‍ത്തു. ക്യാമറയും എഡിറ്റിങ്ങും കൈകാര്യം ചെയ്തിരിക്കുന്നത് മലയാളികളാണ്. ചിത്രം കണ്ടിട്ട് പല പ്രമുഖരും അഭിപ്രായം പറഞ്ഞിരുന്നു. ശങ്കർ സാറും വിളിച്ചിരുന്നു… സ്ക്രിപ്റ്റിൽ വിശ്വസിക്കുക.. നല്ല സിനിമകളെടുക്കുകയെന്നാണ് അദ്ദേഹം പറഞ്ഞത്. ഗൗതം മേനോൻ സംവിധാനം ചെയ്യുന്ന നരകാസുരനാണ് അടുത്ത ചിത്രമെന്നും അഭിനേതാക്കളെയൊന്നും തീരുമാനിച്ചിട്ടില്ലെന്നും കാർത്തിക്. മലയാളസിനിമകളെ ഇഷ്ടപ്പെടുന്ന സംവിധായകന്‍റെ ഇഷ്ട മലയാളച്ചിത്രം ദൃശ്യമാണെന്നും കൂട്ടിച്ചേർത്തു.